
atendencia ayera nochi n’e reunion di e pisca- 
>rnan di Rancho tabata grandi. No solamente 
iuna acto di presencia di piscadornan di Ran- 
lo, pero tambe algun di Hadicurari, kendenan, 
anera nan mes a bisa, ta sinti nan mes basta 
Lgaña, pasobra Gobierno aki a priminti nan 
elo y tera, pero awe nan ta sin nan centro na 
adicurari, pero si por mira un restaurant cu 
m mes no por bai aden. 
m no kier pa nan coleganan di Rancho pasa 


den mesun experiencia, y pesei ayera nochi nan 
a atende e reunion pa demostra nan solidarismo. 
Dado momento ayera nochi Maurece Neme a 
presenta cu un documento cu e trahadornan no 
a acepta. Mike Eman a trata di negocia pa yega 
na un acuerdo cu e piscadornan y Neme, pero 
Neme no a acepta e proposicion aki. Maurece 
a bandona e lugar kedando semper disponibel 
pa cualkier futuro encuentro cu e piscadornan 
di Rancho. 

Andin Bikker kier un “feitenonderzoek” 
di Minister drs. Marisol Lopez-Tromp 



Andin Bikker 


TABATA mr. Andin Bikker, kende t’e 
prome persona cu a denuncia e otor- 
gamento di tereno, pier y awa na waf 
chiquito, net patras di e kioskonan na 
Playa na un patronisador di Minister 
drs. Marisol Lopez-Tromp. Pero e 
tempo ei, e lider di Democracia Real no 
tabatin e pruebanan den su man, pero 
awe su informacion ta keda confirma. 

E lider di ADN, a compronde cu un pida 
grandi di tereno a keda otorga of pri- 


minti na Morris Neme, banda 
di santana chiquito na Baby 
Beach. Andin Bikker ta puntra 
su mes, con un comerciante por 
tin asina tanto suerte, pa haya 
tur loke e pidi e Gobierno aki. 
Mientrs cu tin hende cu ni lotto 
no por gana. 

Andin Bikker tin informacion 
tambe cu tin otro comerciante, 
tambe hopi ayega na Minister 
drs. Marisol Lopez-Tromp, 
kende tambe a haya otro tere- 
no. E comerciante aki ta di fam D. y e 
lider di Democracia Real no kier bai 
mas leu cu esei. 

Hecho ta cu e mandatario aki a tuma 
como tarea di bira mas social, di parti 
tereno pa tur su sponsornan di su cam- 
paña, anto esei ta hopi preocupante. 

Andin Bikker kier bai mas aleu cu Par- 
lamento, cu te awe no por controla kico 
Minister Lopez-Tromp ta haciendo, 
pero e lider di DR kier bai tambe den 


direccion di Ministerio Publico, cu 
manera e abogado por a compronde 
cu e PG interino, mr. Nico Jorg a bisa 
publicamente cu e ta haya cu mester 
bin cambionan den lei di procedimento 
penal. 

“Wel mi no sa cua scol of universidad 
el a bai, pero no tin ningun caminda 
para cu pa Ministernan, ora nan ta 
sospechoso, dor di circumstancia y 
hechonan, di por ta meti den corupcion 
cu bo mester trata nan cu handschoen 
di felpa. 

Ta un profesor a bin Aruba pa un ano- 
chi na Universidad di Aruba, a tira un 
discurso y awor den tur casi tur caso, 
pa no persigui un Minister, Ministerio 
Publico ta usando practicamente e 
filosofia di e profesor di lei aki”, segun 
mr. Andin Bikker. 

“Wel si wak nos leinan, ta net den nos 
Codigo Penal, e legisladornan a pone 
presion y un responsabilidad hopi mas 
grandi cu tur esnan cu kier bira Minis- 


ter, mester cuida nan mes, y nan mester 
ta mas cuateloso cu nos ciudadanonan. 
Mi ta haya straño cu e PG interino, 
kende mescos cu e PG saliente, kende 
tabata masha suave cu mandatarionan 
cu ta wordo sospecha di un que otro. 
Pesei mi ta haya lamentable cu mr. Nico 
Jorg a bin cu mes mentalidad y awor 
hasta ta sugeri cu nos leinan mester 
wordo cambia, prome cu e por actua 
contra di Ministernan sospechoso. 

Mi no ta di acuerdo cune, y e propio 
Minister di Husticia, Rudy Croes a bisa 
mr. Nico Jorg p’e haci su trabou”, segun 
mr. Andin Bikker. 

Den caso awor di Minister drs. Marisol 
Lopez-Tromp, tin suficiente hecho y cir- 
cumstancianan cu ta duna indicacion 
pa laga haci un “feitenonderzoek”, pa- 
sobra ta increibel pa un of mas persona 
ayega n’e mandatario tin e suerte pa 
haya asina tanto tereno, cu ta bal miy- 
ones, segun lider di Democracia Real, 
mr. Andin Bikker. 


Despues di scucha Marisol Lopez-Tromp y lesa declaracion di 
Morris Neme, ta surgi e pregunta, kende ta papia berdad? 


MINISTER drs. Marisol Lopez-Tromp a dicidi di 
papia, despues di a bolbe reanuda su trabou, despues 
di duna luz y algun dia di vakantie. Pero contrario na 
otro biahanan, e mandatario no a sinti pa convoca un 
conferencia di prensa p’asina trata tur prensa igual, 
pero no, el a prefera di haci algun declaracion n’e 
medionan cu no ta haci’e pregunta. 

Nos di AWEMainta, mirando e interes di nos lector- 
nan, y nos cu sa di practica un periodismo pa duna 
tur banda di medaya, a haya colaboracion di nos 
coleganan y asina awe por trece algun di e declara- 
cion y conclusionnan di loke cu Minister drs. Marisol 
Lopez-Tromp. 

Pa cuminsa, e mandatario a laga sa di a sinti su mes 
menasa, pa cual el a entrega un keho contra di algun 
piscador di Rancho, pa nan expresion haci y a pidi 
DTZ pa confisca un grabacion di ATV, como prueba 
di esaki. Minister Marisol Lopez-Tromp a pone Mike 
Eman, lider di AVP responsabel, ya t’e politico aki ta 
instiga e piscadornan di Rancho, si cualkier cos por 
pasa cu nan famia. 

Pa loke t’e caso di tereno otorga of no na Maurice 


Neme, e mandatario a duna di conoce, cu e peticion 
aki di The Pier N.V. ta trata di un tereno, pier y awa 
cu ta cai bou di responsabilidad di APA N.V., pues no 
ta di Gobierno. Ademas, ningun tereno a ser kita for 
di e piscadornan. Pero t’a base di malinformacion y 
instigacionnan di e.o. Mike Eman, a laga sa cu e pis- 
cadornan lo perde nan boto y nan pan di cada dia. 

Minister drs. Marisol Lopez-Tromp a sigui insisti cu e 
no a firma pa otorga Neme y na ningun otro persona 
un pida tereno den waf chiquito, pasobra e parti 
aki ta cai bao di maneho di APA N.V. y dependiente 
di consehonan di DOW, DIP y di Gobierno, lo pone 
condicionnan pa por haci uso di e parti aki. No tin 
nada di secrecia den esaki. 

T’e asina leu cu e sa, e pier, tereno y awa no a ser 
otorga na ningun hende y sigur no na The Pier N.V. 

Pero di otro banda, ayera mes, a sali den medionan 
di comunicación, un declaracion di Maurice Neme, 
kende ta bisa cu APA N.V. a aproba e peticion di su 
persona caba. Kier men, si APA N.V. aproba, anto e 
mandatario no tin problema. Tur esaki ta causa e 
confusion. Anto ta pesei e piscadornan kier haya preto 
riba blanco, unda Gobierno ta reitera cu lo no otorga 


dicho tereno na ningun compania of persona. 



Marisol Lopez-Tromp 

Parlamento por carga e nomber di Comite di Actonan di Corupcion 


TA tristo pa constata con Parlamento, 
cu mester t’e organo cu ta representa 
pueblo ta hunga cu nos pueblo y mas 
ainda ta malgasta placa di pueblo den 
un forma masha habri mes. 

T’asina cu di mes tratamento di presu- 
puesto 2007 ta hopi laat caba, a para 
tratamento di esaki na juli pasobra Par- 
lamento ta bai cu reces. 

Despues a sigui cu esaki na augustus, 
pero na final ta solamente un presu- 
puesto mas a wordo aproba, pasobra 
supuestamente pa motibonan urgente 
mester a para esaki te proximo aviso. 

E motibonan urgente aki ta cu un delega- 
cion di 3 Parlamentario mester a atende 
un reunion di Parlatino na Mexico. Con 
por t’asina cu biaha pa ‘Paranda Latino’ 
ta mas importante cu tratamento di 
presupuesto di pais Aruba, specialmente 
mirando cu nos ta drentando caba den 
e di 9 luna di aña 2007 y ainda falta 3 


presupuesto pa aproba? 

Tristo di e situacion aki ta cu e 3 Par- 
lamentarionan cu a biaha, esta Edwin 
Jacobs, Danny Leo di fraccion di MEP y 
Carmelita Haynes di fraccion di AVP a 
dicidi di biaha for di diadomingo caba pa 
Mexico, apesar cu e reunion ta cuminsa 
awe, diahuebs, es decir 3 dia prome cu 
e reunion mes a cuminsa. Esei si ta biba 
lekker, biahando den first class, pasobra 
e ta para den lei cu Parlamentarionan 
mester biaha first class, segun e propio 
Presidente di Parlamento, cobra 350 dol- 
lar pa dia, y trip durante 3 dia, pasobra 
no tin ningun tipo di reunion andando. 
Por a compronde for di algun colega di 
Antiyas cu delegacion di Aruba ta bisa 
cu nan ta prefera biaha mas trempan 
p’asina nan climatiza n’e ambiente nobo, 
algo cu tambe a tuma lugar durante nan 
ultimo biahe pa Hulanda. 

Lo ta bon pa Parlamento di Aruba sikiera 


den esaki tuma ehempel di su coleganan 
di Antiyas, kendenan a biaha ayera di- 
arazon mainta pa atende e reunion di 
Parlatino. 

Es decir, nan ta yegando net e dia prome 
cu e reunionnan ta cuminsa. 

A nan si no tin mester biaha 3 dia prome 
pa climatiza nan mes, nan ta bai p’e re- 
unionnan y ‘that’s it’. A yega momento 
pa Parlamento di Aruba mes pone un 
paro n’e malgastamento di placa di 
pueblo aki y cuminsa sea pone regla pa 
cu e biahamentonan aki of hasta pone un 
paro, por lo menos pa esunnan cu sigur 
no ta dunando ningun tipo di beneficio 
pa Aruba. 

No por t’asina cu Parlamentarionan, 
tanto esnan cu ta sostene Gobierno 
como esnan cu ta den oposicion ta 
sigui malgasta placa di pueblo, esaki 
simplemente por wordo cataloga como 
un acto di corupcion den dia cla contra 
nos hendenan. 


Rudy Lampe, lider di fraccion di RED, for 
di inicio a bisa cu e no ta participa den 
ningun di e reunionnan di Parlatino y te 
n’e momentonan aki e ta sigui para pe. 
Mike Eman, lider di fraccion di AVP, na 
varios ocasion a expresa cu e no ta asisti 
na un of otro reunion, y e tambe a para 
pe. E actuacion di e dos representan- 
tenan di pueblo aki ta uno cu sigur lo 
por wordo tuma over dor di tur e otro 
coleganan Parlamentario, cu keto bai ta 
sigui biaha pa e ‘Paranda Latino’. 
Finalmente por bisa cu mirando e desa- 
royonan cu ta tumando lugar na Aruba, 
caminda cu tin un tension grandi entre 
Ady Thijsen y Marisol Lopez-Tromp di 
un banda y Ady Thijsen y Ramon Lee 
di otro, y ta dos di e presupuestonan cu 
mester wordo trata ainda, cu a dicidi 
pa tuma e tempo aki pa ‘fria cabez’ y 
purba caba cu e tension existente y asina 
partido MEP evita mas dolor di cabez. 


Minister drs. Marisol Lopez 
Tromp lo bai demostra cu Ady 
Thijsen no ta haciendo su trabou 


MINISTER drs. Marisol Lopez-Tromp a kibra 
silencio y den declaracion cu el a haci antayera 
nochi den TeleNoticias, el a bisa cu e lo sa di 
contesta tur pregunta cu e Parlamentario di MEP, 
mr. Ady Thijsen a haci na su persona. 

Pero e forma cu e mandatario a haci su declara- 
cion, por conclui cu claramente Minister drs. 
Marisol Lopez-Tromp lo bai demostra cu mr. 
Ady Thijsen, siendo lider di fraccion di MEP no 
sa haci su trabou. 

Pasobra de facto, e mandatario a duna di conoce, 
cu mr. Ady Thijsen mes sa e contestanan. Si e bai 


bek den e notulanan di tratamento di presupuesto 
di 2006, practicamente mesun preguntanan a 
keda haci y e tempo ei, Minister drs. Marisol 
Lopez-Tromp a contesta tur e preguntanan ei 
caba. 

Kier men den un forma sarcastico, e mandatario 
lo mustra cu e lider di fraccion, ta perde haya, 
siendo e sa e contestanan y awe ta ripiti esakinan, 
demostrando cu Ady Thijsen ta bobo. 

Kier men, Ady Thijsen mester haci su trabao como 
Parlamentario mihor, y esei lo keda demostra 
proximamente. 

Ministerio Publico ta yega na conclusion awor, cu no 
tin pruebanan palpable pa persigui Minister Rudy 
Croes penalmente pa donacionnan recibi 


DESPUES cu Procurador-General interino, mr. Nico 
Jorge a ricibi e dossier di e investigacion preliminar 
encuanto supuesto iregularidadnan cometi dor di 
Minister di Husticia, Rudy Croes y empleadonan 
cu ta cai bao di su Ministerio bek for di Willemstad, 
Procurador-General interino a laga un di dos Fiscal na 
Ministerio Publico mes repasa e investigacion aki. 
Esaki pa motibo cu Procurador-General interino, mr. 
Nico Jorge no tabata haña bon idea p’e dossier pasa 
mas caminda. 

Resultado di e investigacion preliminar ta lo si- 
guiente: Ta trata en total di 4 caso unda permisonan 
di estadia lo a ser obteni dor di soborno. 

Den e prome caso ta trata di un director cu den pasado 
a yega di haña permiso pa su trahadornan caba. 
Despues di esaki el a bolbe haci un peticion pa haña 
permiso y alabes el a haci un donacion n’e fondo di 
re-eleccion di Minister di Husticia. 

Su peticion pa permiso no a ser honra. Cu exepcion 
di e director ningun di e otro personan envolvi ta 
declara cu e donacion a wordo haci pa por haña e 
permisonan. 

A1 contrario: Un di esnan envolvi ta declara enfati- 
camente cu el a bisa e director aki cu no tin mester 
di haci ningun donacion na campaña di eleccion pa 
a cambio haña permisonan di estadia. 

E director aki - kende por wordo liga na un partido 
di oposicion - a bin bek riba e afirmacionnan cu an- 
teriormente el a haci na television y el a desmenti tur 
esaki. Esaki ta haci daño na su credibilidad. 

Locual cu e ta declara tampoco no ta wordo sosteni 
dor di ningun otro evidencia. E investigacion prelimi- 
nar tabata completo: Tur persona cu tabata envolvi 
den e caso a wordo scucha. 

Conclusion ta cu no lo por comproba den un caso pe- 
nal dilanti di un Huez cu tin un relacion directo entre 
obtene permisonan di estadia y donacion n’e fondo. 
No tin un sospecho hustifica di culpa na soborno. 

E di 2 caso ta trata di un supuesto donacion n’e 
Presidente di un Asociacion di Deporte, kende ta 
un empleado di Minister di Husticia, Rudy Croes (y 
kende tabata eherce su funcion na DINA). 

A resulta cu enberdad un empresario a haci un don- 
acion n’e empleado aki p’asina e por a cumpra mate- 
rial pa su asociacion di deporte. E empresario aki y 
su hefe di asuntonan di personal ta desmenti cu esaki 
tabatin algo di haber cu reglamento di permisonan 
di estadia. 

E empleado tambe ta desmenti cu esaki tabata e caso. 
E acusacion den e caso aki ta bini di e mesun persona 
cu a trece e prome caso den publicidad. Tambe e 
empresario ta declara cu bao presion el a tuma buki 


di rifa di e asociacion di deporte, pasobra sino e per- 
misonan no lo a wordo regla pa su trahadornan. 

P’e acusacion aki no tin ningun prueba. Conclusion 
ta cu no tin un sospecho hustifica pa cuminsa un 
investigacion penal. Tampoco no tin ningun motibo 
pa sigui cu e investigacion preliminar. 

E di 3 caso ta trata di un trahador cu e tempo ei 
tabata traha na DINA y cu via un consultant tabata 
regla permisonan di estadia pa un compania di va- 
cacion. E ex-trahador aki ta duna declaracionnan 
contradictorio. 

Hecho si ta cu el a ricibi pago pa su actividadnan. E 
permisonan di estadia den e caso aki tabata permiso- 
nan cu den principio a wordo rechaza dor di Minister 
di Husticia, pero cu despues el a otorga algun. 

E ex-empleado di DINA a bai serca Minister, pero e 
Minister y e director di e compania, kende indirecta- 
mente tabata depende di e permiso aki, ta declara cu 
e Ministro a re-evalua su decision ora cu el a realisa 
e necesidad economico di e situacion. Dus no dor di 
conseho di e ex-empleado, kende porcierto tampoco 
ta declara cu el a duna Minister Rudy Croes di conoce 
cu tin placa pa haña. 

Conclusion ta cu e investigacion preliminar aki si ta 
duna suficiente indicacion pa cuminsa un investiga- 
cion penal contra e ex-empleado aki y contra e perso- 
nanan di kende el a ricibi placa, a base di e hechonan 
castigabel soborno pasivo y soborno activo. 

Un problema si ta cu algun di esnan envolvi den e 
caso aki no ta residentenan di Aruba y cu durante di 
e investigacion preliminar y actualmente tampoco no 
ta conoci unda nan ta. 

E di 4 caso ta trata di un acusacion di un persona cu 
un empresario mester a paga placa cash pa por haña 
permisonan di estadia (Afls.1000.—pa permiso). E 
empresario en cuestion ta desmenti e acusacion aki 
y ta declara cu el a regla e permiso parti via su con- 
sultant fiho y parti via su mes, sin tabatin necesidad 
di haci un donacion p’esaki. 

E empresario ta declara cu el a ricibi un fax den cua 
tabata pidi pa donacion p’e fondo di re-eleccion 
di Minister Rudy Croes y cu dos biaha el a haci un 
donacion, mescos cu e ta haci donacionnan na otro 
partidonan politico. 

E empleado publico n’e Ministerio cu lo a facilita p’e 
persona cu a haci e acusacion ta declara di no conoce 
e persona en cuestion. Conclusion ta cu no tin un 
sospecho hustifica di culpa y cu no tin motibo pa sigui 
cu e investigacion. 


E informacion aki ta mustra cu a duna atencion n’e 
carta di miembronan di fraccion di AVP, pero cu e 
investigacion preliminar den un caso so a duna indi- 
cacion pa cuminsa cu un investigacion penal. 

E investigacion penal aki no ta dirigi contra Minister 
di Husticia, Rudy Croes kende den e otro casonan 
tampoco a resulta di ta penalmente envolvi di locual 
el a wordo acusa. 

Pa termina Procurador-General interino kier remarca 
cu e transparencia di financiamento di campañanan 
di eleccion no ta parce di ta optimal. Esaki no ta un 
problema cu ta pasa na Aruba so pa motibo cu tur ca- 
minda unda cu persona- of empresarionan ta sostene 
fondonan di eleccion nan lo tin e speransa scondi cu 
nan lo por gana simpatia di e politico unabez cu nan 
a yega na mando. 

Ta pesei tin e tendencia pa haci donacion na ambos 
partido politico fuerte: “Bo tin cu inverti prome pa 
despues bo por saca probecho/’ ta un dicho Hulan- 
des. 

Sinembargo por reduci e posibilidad di actonan di 
corupcion ora cu donacionnan na fondonan di elec- 
cion wordo haci publico. Un donacion cu no ta wordo 
haci publico mesora ta bira uno sospechoso. Y tambe 
esaki ta pone e instancianan cu mester tuma decision 
pa prome evalua cuidadosamente pa no tin lugar pa 
argumentonan financiero cu ta onzuiver. 

Aki riba e soborno pasivo (e empleado publico cu ta 
laga su mes wordo cumpra, articulo 379 di nos Codigo 
Penal) y e soborno activo (soborno di un empleado 
publico dor di un otro persona, articulo 183 di nos 
Codigo Penal) a wordo trata. 

E comision Codigo Penal, cu na comienso di e aña 
aki a presenta un concepto di lei pa un Codigo Penal 
nobo, a propone ademas un lei di anti-corupcion 
nobo: 

Castigabel t’e empleado publico cu desde cu e ta 
eherce su funcion, intencionalmente ta amplia su 
riqueza na un forma substancial, sin cu tin un husti- 
ficacion adecuado pa esaki. 

E proposicion p’e lei nobo aki ta sali for di un tratado 
di Nacionnan Uni contra corupcion. Porcierto tin un 
otro articulo den nos Codigo Penal cu politiconan 
mester tene cuenta cune especialmente den tempo di 
eleccion: articulo 132, cu ta trata di soborno di vota- 
dornan cu regalo- y promesanan, segun e comunicado 
di Ministerio Publico. 

Kier men, lo no persigui Minister di Husticia, Rudy 
Croes, ya cu no tin pruebanan palpable. 




AWEMcrinta I Diahuebs 23 di Augustus 2007 


Local I 5 


RED su intencion ta pa 

San Nicolas bira capital politico 
y Oranjestad capital financiero- 
economico-turistico 

RUDY Lampe, lider di partido 
RED a comenta cu su partido 
a studia debidamente e prob- 
lematica di San Nicolas, cu pa 
hopi aña ta den un situacion 
di deterioro continuo, a wak 
e diferente alternativanan y 
a yega na e conclusion cu e 
mihor alternativa cu ta viabel 
pa duna bida back na e centro 
di San Nicolas ta pa haci e 
distrito aki e capital politico 
di Aruba. 

Mientras tanto Oranjestad 
lo keda e capital finciero- 
economico. Esaki mirando tur 
e desaroyonan cu ta bai bin 
den Caya Grandi, y turismo 
crucero pa loke ta e nego- 
ciacionnan andando cu APA 
y Royal Caribbean y esunnan 
cu Downtown Development 
Corporation. Esaki kiermen cu 
aere di Oranjestad lo por keda 
e ora ey destina como e capital 
turistico-financiero al estilo 
di Amsterdam na Hulanda, 
mientras cu Den Haag ta e 
capital politico. 

Igualmente el a bisa cu RED 
ta distancia nan mes di e 
proyecto di vierbaansweg cu 
Gobierno di AVP kier a bin 
cune y esun di tweebaansweg 
cu Gobierno di MEP kier bin 
cune. Esaki pasobra e proyec- 
tonan aki lo bypass centro di 
Oranjestad y lo destrui parti 
di nos naturaleza. 

RED tin un plan alternativo, 
cu segun su lider a wordo 
presenta pa Asociacion di 
Ingenieronan, caminda cu 
full e caminda di Zeewijk, 
ta construi un parti chikito 
dilanti Mariniers Kanezerne 
y ta conecte cu e ringweg, 
esaki lo ta di un direccion y e 
caminda cu tin actualmente 
lo ta di otro direccion. E ta 
bisa cu asina aki ta zorg pa tin 
un trafico continuo pa loke ta 
San Nicolas y lo costa mucho 
menos placa. 

Miedo, comercio y crimen; algun pensamento cu por afecta negoshi 


E siman aki nos di SNBA kier a cuminsa na duna tog 
algun reaccion riba algun comentario haci pa cu San 
Nicolas y becindario. E ta mustra cu tin campaña 
electoral na caminda, y atrobe San Nicolas sigur ta un 
teritorio fertil pa campaña. 

Nos di SNBA kier ta bon cla, y esaki ta conta pa tur 
partido politico, pa no haci gritonan emocional, cu nan 
mes no ta kere aden. Di kier muda e.o. gobernacion, 
Corte di Husticia, etc, pueblo di San Nicolas y sigur 
SNBA no ta kere den tipo di gritonan asina, pero bisa 
con ta bai haci’e. Si tin e fondonan y si no, bisa for di 
unda e ta haya nan. 

Nos tur na San Nicolas ta kere den un desaroyo sos- 
tenible, y SNBA ta kere cu sigur, cu pa logra e metanan 
desea, pa cuminsa mester construi un caminda sea di 
2, 4 lane, pasobra manera e situacion ta actualmente, 
sigur no ta contribui. 

Nos di SNBA ta sinta mira cu masha anciedad, cu asina 
e placa di Plant N. V. yega Aruba, si Gobierno ta bai pone 


parti di fondo p’e proyecto aki y otronan 
cu nos na San Nicolas kier mira desaroya, 
pasobra ultimamente, mas bien hasta de- 
partamentonan gubernamental ta serando 
nan porta na San Nicolas y no ta mira un 
solucion. San Nicolas a bira practicamente 
e parti lubida pa tur, si pa tur politico. 

Despues di bisa esei, mester anuncia cu dia 
6 di september awor SNBA lo tin su reunion 
general, durante cual nos lo bai traha riba 
algun punto con nos kier mira San Nicolas 
di futuro. 

Awendia den e mundo di tecnologia mod- 
erno, ta ser bisa cu hasta nos por “clone” 
curpa humano, por remplaza parti di curpa 
humano cu partinan sintetico. Asina p.e. un 
ciego lo bai mira, por medio di video camara 
cu lo ser instala, cu lo manda e señalnan n’e 
sistema nervioso den e celebro humano y 
asina por wak. Mira p.e. con awendia por 
medio di test di DNA por bai miles di aña 
atrás, pa determina identidad di un ser 
humano. Y asina nos por sigui. 

Pero tin algun cos, cu e ser humano no a 
conquisita, y un di nan ta crimen. E reto di crimen den 
un sociedad cu tin avancenan di civilisacion, sigur si 
mira con tecnologia ta sigui bai dilanti. Tur hende sa 
di nan existencia, pero masha poco hende tin un idea 
kico lo bira nan comportacion criminal. 
Criminologistanan a haci masha estudio pa trata di 
determina y haya un splicacion di crimen y pakico 
delicuencia. Teorianan a ser crea pa splica e origen 
di comportacion criminal y otro teorianan a ser desa- 
royoa pa identifica asercamento pa duna tratamento o 
rehablitacion. Pero te awe ningun di nan a comproba 
cu nan tin e solucion. 

Crimen ta laga tur hende sinti nan mes insigur, ancioso 
y hasta ta hinca miedo den hende. Si nos mira bek al- 
gun aña, por a mira cuanto hende ta cana liber den nos 
cayanan, pero awe tur hende ta wak pa nan ta na cas 
tempran y negoshinan ta masha cubri, pa evita crimen. 
E aspectonan aki so, ta duna un mal impresión. 


Tur dia e pueblo aki, en general ta ha/e confronta cu no 
solamente imagennan, pero tambe noticianan di polis, 
di un of otro acto contra lei. Maske mester admiti cu 
Aruba te ainda t’e pais mas sigur cu varios di e paisnan 
den nos region. Pero nos no kier bai ta igual cu ningun 
di nan tampoco, pasobra sigur e no ta ningun orguyo 
pa bisa esei. 

Di otro banda, si nos edificionan ta bon manteni, tin su- 
ficiente iluminacion, etc., tur esaki tambe ta contribui 
tambe na un mihor desaroyo, unda nos hendenan ta 
sinti nan mas sigur. Pesei SNBA ta bisa, cu e aspecto 
fisico di cada lugar na San Nicolas, tambe merece 
haya atencion, y ta keda na nos comerciantenan pa 
contribui n’esaki. 

Si bo kier drecha mundo, cuminsa na bo mes. 

Gobierno tambe mester hunga un papel mas agresivo 
den esaki tambe, y yuda pa busca un solucion n’e 
vagamundonan, mihor conoci como choller. E ta 
un problema cu ta conserni no un, pero Gobierno 
completo pa busca un solucion, cu nan ta bisa di ta un 
problema compleho. Pero no papia so, momento ayega 
pa bin cu accion y p’esaki mester tin un consensus den e 
gruponan cu mester yuda den busca un solucion, man- 
era polis, cierto departamentonan gubernamental. 

Riba e parti aki, sigur SNBA lo bin bek den su proximo 
publicacionnan, pasobra nos no ta kere cu ningun 
hende por tapa solo cu un dede, pero si nos por hunta 
tur dede den un solo accion. Keda pendiente, pasobra 
manera a cuminsa cu e comunicado aki, miedo, com- 
ercio y crimen mester ser combati tambe. 

Y por ultimo, SanNicolas Business Association (SNBA), 
ta sumamente contento cu Gerencia di Servicio di 
Impuesto, cu nan expansion di Servicio di Impuesto 
na San Nicolas y P’ariba di brug, entrante dia 20 au- 
gustus 2007. 

Awor cu Post Aruba N.V.,y K.v.K., cu tambe tin expan- 
sion di nan servicio na San Nicolas, nos ta bai den bon 
direccion. 

Na San Nicolas y P’ariba di Brug, nos ta warda awor 
riba SETAR N.V. pa nan tambe bin cu e posiblidad pa 
pago di Cable T.V. na San Nicolas y P’ariba brug, e.o. 
n’e Tele Shop of Ontvanger. 



KL Holding Company, N.V. ta anuncia 

The Aruban Resort & Casino na Eagle Beach 


E compania KL Holding Company, N.V., un compania 
di sociedad cera, desaroyador internacional di resort 
y casinonan, a anuncia un nomber nobo awe pa su 
timeshare resort y casino cu ela adqueri recientemente 
- The Aruban Resort & Casino na Eagle Beach. 

The Aruban ta e antiguo La Cabana Villas y Royal 
Cabana Casino na Aruba. E propiedad ta inclui un 
timeshare di 362 camber y un resort hotel consistiendo 
di dos edificio di cinco piso cada uno y dos edificio di 


cuater piso cada uno, un casino permanente di 48,000 
pia cuadra, un restaurant (actualmente operando man- 
era un casino temporario) y servicionan recreacional. 
E Compania recientemente a bende $65 miyon US 
dollar na notanan superior garantisa na inversioni- 
stanan institucional y a cumpra bienesnan di e resort 
pa $50.3 miyon US dollar.Gerencia di e compania a 
bisa cu e marca nobo ta refleha “un destinacion di 
timeshare resort y casino sofistica pero ainda paga- 


bel,” bisando aserca cu su direccion nobo lo ta “Caribe 
contemporaneo cu comodidad Americano.” Banda di 
completamente renova y upgrade cada condominium, 
e compania lo rediseña y renova e casino permanente 
y cambi’e den un facilidad di wega, showroom y res- 
taurant ultimo modelo. Una vez cla e casino lo ta un 
di e mas grandinan den Caribe. 

Adicionalmente e compania lo ta bendiendo mas cu 
15,000 interesnan di timeshare. 

Parlamentarionan a pone tratamento di 
presupuesto "on holcT pa bai reunion di 
Parlatino na Mexico 



Rudy Lampe 


RUDY Lampe, lider di fraccion di RED 
a entrega durante conferencia di prensa 
un carta cu Controlaria General di Aru- 
ba a manda pa Parlamento for di 21 di 
november 2006 tocante e.o. e viahenan 
di Parlatino. 

Aki el a menciona cu tabatin un del- 


egacion di Parlamentario cu a biaha pa 
Ciudad di Mexico pa atende un reunion 
di Parlatino, pa cual motibo a suspende 
te proximo aviso tratamento di presu- 
puesto 2007. Esaki Lampe ta califica 
como iresponsabilidad grandi di parti di 
su coleganan Parlamentario. Tambe el a 
expresa su desacuerdo cu e ‘snoepreisjes 
di Parlatino’. 

Den e carta manda pa Controlaria Gen- 
eral pa Presidente di Parlamento, nan 
ta pidi responsabilizacion di e viahenan 
aki. Nan ta puntra si realmente tin 
reglanan pa viahemento di Parlamenta- 
rionan, como tambe ta puntra pa haya 
un copia di tur e recibonan di e viahenan 


di Parlamentarionan. 

Contesta di Presidente di Parlamento no 
ta haci ningun referencia na e pregunta 
clave cu Controlaria General ta haci, 
esta pa entrega copia di e recibonan di e 
viahenan, ni informenan di e viahenan. 
“Nada no ta wordo contesta, solamente 
ta bisa ‘ley ta bisa cu Parlamentarionan 
mester biaha first class’”, segun Lampe 
a duna di conoce. 

Mas aleu, e ta bisa cu e documento 
aki tur Parlamentario a haye den nan 
corespondencia y si un Parlamentario 
ta haci su huiswerk e lo a wak e docu- 
mento aki. 

Continuando, lider di fraccion di RED 


ta bisa cu e ta para completamente tras 
di e pensamento di Controlaria General 
tocante e viahamento di Parlamentari- 
onan. Tambe e ta bisa cu e fraccionnan 
den Parlamento ta purba hustifica e 
viahamentonan aki, pero realmente e 
ta considera cu esaki ta gastamento di 
placa di pueblo di Aruba sin cu pueblo 
di Aruba tin beneficio cune. 

“Nos ta bolbe condena cu a pone interes 
personal di Parlamentarionan riba in- 
teres di pais Aruba. Nan a coi nan bela 
bai toch Mexico y laga e pais aki sin re- 
sponde na tratamento di Pais Aruba cu 
atrobe ta wordo cancela”, Rudy Lampe 
a duna di conoce. 


Robert Maduro (MEP): 

No ta cu Gobierno no kier haci nada cu San Nicolas 

Pero e mester ta un interaccion entre Gobierno y sector priva 


DESAROYO di San Nicolas ta un 
tema hopi actual y partido MEP no a 
keda atras y a papia riba nan plan pa 
cu esaki. 

Robert Maduro, miembro di partido 
MEP a bisa cu nan partido tin henter 
un plan di desaroyo, pero pa desaroya 
esaki tin mester di desaroyadornan y 
e parti priva cu mester desaroya esaki. 
Pensamento di partido MEP ta tanto 
pa e costa cu e plan “Sunrise Coast 
Developmet” y tambe centro di San 
Nicolas. 

Pa loke ta e plan di partido RED pa hiba 
centro di gobernacion pa San Nicolas, 
pa MEP esaki no tin un spinoff effect, cu 
maximo cu lo por crea ta un economia 
di snack. 


Pa loke ta AVP, Maduro a bisa cu e 
partido berde ta bisa cu nan tabatin un 
plan, pero cu esey ta uno fantasma, esta 
e plan di race track. 

PPA tambe a haya atencion di e miem- 
bro di MEP, riba esaki Robert Maduro 
a bisa cu e “Fun City” presenta pa e 
partido oranje ta basicamente algun 
idea cu ta para den e “Sunrise Coast 
Development” cu a wordo prepara 
door di e grupo Sasaki for di 2 pa 3 aña 
pasa caba. 

E idea ta pa crea algo similar na loke 
ta andando na e momentonan aki den 
centro na Playa, caminda cu Gobierno 
ta crea un desaroyo, creando ambiente, 
economia, movecion, pero tambe 
marketing. 


Segun Maduro, pa logra esaki mester 
tin un organizacion cu ta manehe, 
pasobra no ta tarea di Gobierno pa 
mercadea un centro comercial of crea 
bewaking pa centro di ciudad. Mas bien 
e ta bisa cu esnan cu tin negoshi mes 
mester cree. 

Pa loke ta e iniciativa priva den pasado 
pa desaroya San Nicolas, Robert Ma- 
duro a bisa cu e tempo ey e plan no 
tabata completo. Pero cosnan a cambia 
y e ta bisa cu awor ta e momento ideal 
caminda cu tin diferente pensamento 
di gruponan cu kier desaroya e costa 
di San Nicolas, y esaki mester bai man 
den man cu desaroyo di centro di San 
Nicolas. 


E1 a bisa cu MEP lo atende esaki cu Min- 
ister di Turismo kende tabata esun en- 
carga cu e desaroyo di e plan aki, pero 
tambe Minister di Infrastructura cu tin 
di haber cu tereno y infrastructura. 

Na final Robert Maduro a bisa cu no 
ta cu Gobierno no kier haci nada, 
mas bien e ta bisa cu ta trata aki di un 
interaccion caminda tanto Gobierno 
como sector priva mester traha hunto 
pa desaroya e sector aki. “Gobierno 
no ta esun promer yama pa inverti, 
Gobierno ta promer yama pa iverti den 
infrastructura y caretera y esenan, pero 
esun promer yama pa inverti p.e. den 
negoshi, esey ta e entrepeneurnan, 
sector priva”. 


Pa paga prima di bo seguro 

A. F. Aponte 

di auto. bida. candela. etc.. 

den un solo paketeyden termino mensual favorabel, 

Insurance Brokers N.V. 

Tanki Leendert 293 

Tel: 5874228 

NOS ta na bo Servicio . 

26 anja na bo servicio 

Fraccion di RED ta cuestiona 
privilegio pa un comerciante 
door di Minister Lopez-Tromp 

Maurice Neme a haya mas di un tereno for di e Minister 



Rudy Lampe 

LIDER di fraccion di RED. 
Rudy Lampe, a expresa su 
solidaridad cu e piscadornan 
di Rancho. E ta bisa cu e ta 
considera un inhusticia loke a 
tuma lugar, e ta referi aki na e 
privilegio cu un comerciante a 
ricibi caminda cu ta kita e pier 
di piscadornan y ta entrega 
esaki na e comerciante, sin cu 
tabatin dialogo of areglo cu e 
piscadornan di Rancho. 

Lampe ta papia di privilegio, 
pasobra no ta trata solamente 
di e e pida tereno na waf cu e 
comerciante Neme a haya, sino 


tambe e optie recht riba un 
tereno grandi na Palm Beach. 
E comerciante aki despues a 
huur e pida tereno aki pa e tent 
di Caribbean Market Place. 

E ta considera cu e comerci- 
ante aki ta un privilegiado 
di Minister Marisol Lopez- 
Tromp. 

Parlamentario Lampe a duna 
copia di e informacion di otor- 
gamento di tereno aki na pren- 
sa, pa asina evita cu despues 
ta bin persona ta nenga e 
declaracionnan aki. 

A base di e cartanan aki a 
haci pregunta na Minister 
Marisol Lopez-Tromp riba 
otorgamento di tereno aki. E.o 
a haci e pregunta si e privile- 
gionan aki tin algo di haber cu 
financiamento di campañanan 
politico, pa cual el a haya como 
contesta di e Minister cu ‘man- 
era e miembro di Parlamento 
sr. Lampe y su partido RED a 
organiza koffiemorgen pa re- 
cauda fondo pa nan campaña 



MINISTERIÉLE BESCHIKK3NG 
VAN 

DE MINISTÉR VAN 

SOCIALE ZAKEN EN INFRASTRUCTUUR 


Gelezen: 


Hei verzioeksclirift dd 4 juni 2005 t.n.v, dt hetr Karim Chaiban Neme en de heer 
Maurice Chaibel Neme, handetende namens de naamfoze vtnnoatachapNdrworth Group 
N.V. (persoonsnummer 3812670). kantoorhoudende aan de Bachstraat no. 2, alhier; 


Gelet op: 


de Laodsvcrordening uitgifte eigendommen (AB 19S9 no. GT21) zoaJs gewijzigd bij 
Landsverordentng AB 1995 tio. 49; 

IlEEFT BESLOTEN: 

Aan de naamloze vennootschap Networth Grtmp N.V. het recht van optie te verlcntn op 
een perceel domeingrond h gelegen aan de L- Q. Smith Boulevard, een en ander zoals 
aangegeven op bijgaandc situatietekening. groot ±3025 m\ zulks ondet'de volgende 
voorwaarden en bepalingen: 

1. Het recht van optie wordt verlecnd tot het verkrijgen van het recht van erfpacht 
op een perceet domeingrond met als bestemming voor het daarop optrekken, 
hebben en cxploiteren van een kantoor/bédrijf£pand h conform een door de Dienst 
Openbare Wcrken af te geven bouwvergunning. 

2. Het recht van optie wordt verleend voor de duur van zes (6) maanden, 
aanvangende per dagtekening van dcze- beschEkkmg. 

3. Voor hethebben van het recht van optie is ecn bedrag van Afl, 2.269,00 (zegge: 
tweeduizend twcelionderd negenenzestig ArubaanseFlorin) verschuldigd,tc 
voldoen birmen één maand na dagtekening van dcze beschikking. Bij de 
berekening van de optievergoeding is uitgegaan van een grondwaardc van Afl, 
■50,00 pervierkantc meter. De optievergoeding bedraagt ingevolge artikel 25c 
van de Laodsverordening Uitgiñe Eigendommen 3% van de gjondwaarde op 


politico, partido MEP y su inte- 
grantenan a tene varios evento 
di fundraising pa recauda 
fondo di campaña’. 

Pa e motibo aki Rudy Lampe 
a bisa cu e ta para banda di 
su colega Parlamentario Ady 
Thijsen cu a haci preguntanan 
critico na Minister Marisol 
Lopez-Tromp riba henter e 
asunto aki di otorgamento di 
terenonan comercial. 



Mimsterie ym Oddorwys, Sociuln Zfltem 


r , , . ftftp T . Aao: da D&HMm vaadc AiubiParta AodxdlT 

UCC 1 4 rn DtliKA.Boçkhotidt 

Wtnid 

Seguramente bo persona por a tende di e 
grandioso homenahe cu a wordo tem dor di nos 
musiconan grandi di Aruba na Apnl ultimo pa 
nos tata di cultura sr Juan Chabaya cc Padu” 

Lampe en coneccion pa su cumpleaños. 

A petición pa un npiticion e musiconan bau 
direccion di sr. Roy Sneek a disidi di uni hunto y 
amplia e repertono pero e biaha aki conhunta- 
mente cu e orquesta di Fundacion D.E.C. pa ripiti 
e concierto. 

{ .'Efonáó acumuCa Co ta cCestinapa TuncCacion D. ( E.C. 

<Dta: 31 cd JZugustus 2007 
Ora: 8 p m 

Lugar: Cas di CuCtura 
‘TicCets: JTwg. 25.00 







„&>*** MiChae ' ^akfaa, 
_ ju,- . 


1 ^nnyj^e 

Jjvolrnay 


^ Pen *y* ancb r 

pa financiamento di auto nobo 

©1 7 augustus - 30 september 


Otro Banco** 

mensuaf na 

9 % flat 


Awo * 

mensual na 

4.9 % flat 


Suma dl 
Prestamo 

pa maximo 5 anja 


Lokual bo tin rnesf er : 

l^- Rijbewijs valido 

ultimo 2 payslip 
Q carta di trabou 


** APR 15.75% * APR 9.00% 

Sumo no to Inclul seguro y comishon, 

Mester cumpli cu tur condition pa financEamento di Banco di Caribe N,V, 


Bxclusivamente na e 4 car dealers nan aki 

Ultimate 
Automobiles 


Topcar 


I RUCAR 

tUTOMOTIVE 


5TERN GM 


Banco di Caribe N.V. Vondellaan 31, Tel: 5232000 / 5232234, Fax: 5832422 

Di 400 trahador di RIU hotel, solamente 20 pa 25 ta arubiano 

Esaki ta demostra un falta di responsabilidad di Minister Ramon Lee 


LIDER di fraccion di RED, Rudy Lampe 
a bisa cu e ta para banda di su colega 
Parlamentario Ady Thijsen pa loke ta 
e preguntanan critico haci na Minister 
Ramon Lee. Ta asina, segun Parlamen- 
tario di RED, cu e situacion na hotel RIU 
ta exigi nan atencion y ta haya un falta 
di responsabilidad di Minister di Labor 
pa loke ta pasando eynan. Informacion- 
nan cu fraccion di RED a ricibi ta cu di 
mas of menos 400 trahador cu hotel RIU 
tin, entre 20 pa 25 so ta arubiano. Di 
trahadornan di ex Grand hotel, ta uno so 
ta den servicio y ta na punto di bandona 
esaki. Igualmente Lampe a menciona cu 
e condicionnan di trabao ta laga hopi 
di desea y pa loke ta condicionnan di 
apoyo, practicamente nan ta cero. Loke 
e trahadornan ta ricibi di condicionnan 
secundario ta solamente AZV y SVb y 
pesey RED ta puntra con ta posibel cu 
Minister di Labor ta permiti un situa- 
cion asina aki, caminda un cantidad di 
arubiano a pidi pa traha na e hotel, e.o. 
trahadornan di ex Grand hotel y toch 


ta mira comosifuera 
cu RIU ta para riba nos 
leynan laboral. 

Pa e motibo ey mes 
Rudy Lampe a expresa 
cu e ta completamente 
di acuerdo cu e pregun- 
tanan critico realiza 
door di Ady Thijsen y 
RED ta spera cu ora 
tratamento di presu- 
puesto bin, Minister 
Lee lo responsabiliza 
su mes pa cu e situa- 
cion ey. 

Mas aleu, el a menciona 
e spa na hotel RIU cu 
ta pertenece na casa y 
yiu di Promer Minis- 
ter Nelson Oduber. Aki 
Lampe a bisa cu RED ta 
e promer partido cu pa promer biaha 
a cuestiona riba esaki. Segun lider di 
fraccion di RED den Parlamento, e no 
tin nada contra pa casa of yiu di Promer 





i 

Wuá 




Minister ta haci negoshi, pero si ta bisa 
cu segun principionan basico pa bida 
publico, un gobernante mester evita 
cualkier situacion di conflicto di interes. 


“Bo no por negocia como Promer Minis- 
ter permiso pa hotel RIU anto sea bo casa 
of bo yiu ta haci negoshi cu hotel RIU. 
Esey nos ta yama conflicto di interes”. 


Tarea di departamento BIS di KvK ta uno hopi 
importante y tin metanan grandi pa futuro 


LOREEN Dix, encarga cu departamento di 
business information & support (BIS) di Camara 
di Comercio ta splica kico e tarea di e departa- 
mento aki ta specificamente.E departamento 
aki ta encarga pa duna sosten y informacion na 
inverionista y comerciante nobo, como tambe 
esnan existente. Esaki ta wordo haci pa medio 
di diferente producto y servicio. 

Nan tin consultanan gratis, preferiblemente a 
base di cita; ta organiza diferente charla infor- 
mativo; ta organiza diferente evento manera 
p.e. e mision economico aña pasa y e aña aki; 
ta publica un newsletter 4 biaha pa aña; ta re- 
sponsabel pa renta di diferente sala na edificio 
di Camara di Comercio; ta introduci diferente 
producto durante curso di aña; ta encarga cu e 
maneho di e multimedia library; ta ofrece e lista 
di companianan na Aruba a base di sector of a 


base di nan localidad; y ta crea y duna infor- 
macion proactivo. Dix ta conta cu meta di BIS 
ta pa yuda profesionaliza nos comerciantenan 
y tambe asisti e inversionistanan internacional 
y esaki cu e meta pa yuda economia di Aruba 
crece sanamente. Despues di esaki Loreen Dix 
a conta loke BIS a logra aña pasa. Nan tabatin 
casi 250 consulta personal; a haya mas di 350 
demanda via e-mail; a organiza 13 charla; a 
update e newsletter; a host e business dinner; a 
introduci e mercado di negoshi cu awor a bira un 
evento anual di Camara di Comercio; a introduci 
e beginners guide; a yuda y compaña e mision 
economico pa Hulanda; a realiza 30 renta di 
sala; y a haci un encuesta bao di nan cliente pa 
mira cual ta nan necesidadnan y pa Camara di 
Comercio por mehora nan servicionan. 

Pa proximo 5 añanan BIS tin e siguiente metan- 
an: sigui desaroya producto 
nobo; introduci por lo menos 
un producto nobo cada aña; 
amplia e cooperacion entre nan 
y diferente instancianan; mehora 
contacto cu comerciantenan ex- 
istente; amplia contacto y inicia- 
tivanan internacional y; amplia 
conocemento di necesidad di 
comercio local. 



Abona y ricibi bo corant preferi te na 
porta di bo cas tur mainta 

John v.d. Biezen, miembro di AVP 


MEP y Rudy Lampe ta uni forsa y vota contra 3 miyon extra 

Pa cuerpo policial pa combati criminalidad 

Den e amienda aki a ser hasi proposición di 


ULTIMAMENTE Aruba ta wordo asota pa un ola di 
criminalidad creciente. Nos tur por tuma nota di esaki 
den e diferente medionan di comunicación skirbi y 
televisivo. No ta un secreto tampoco cu mientras cu 
Gobierno di MEP den persona di Minister di Justicia ta 
gaba cu criminalidad a baha na Aruba nos por constata 
lo contrario. 

Mientras cu Minister di Justicia a hasi campanja di 
pone: Mas blauw ariba caya, pues mas polis visibel, 
ta corta den presupuesto di polis cu consecuencia cu 
automáticamente bo ta haya menos polis ariba caya. E 
pueblo ta fada di tende promesa nan fofo y no ta mira 
cumplimento di esaki nan. No ta un secreto cu tin 
scarsedad di polis y cu mester paga extra pa por pone 
suficiente polis ariba caya. 

Nos por mira cu e maneho cu Minister di Justicia ta 
practicando ta uno cu ta corta den presupuesto pa polis 
y a stop pa un tempo di recluta polis. 

Pues esaki a resulta den un maneho anti Husticia cu 
e pueblo aki no merece, pasobra e pueblo di Aruba ta 
esun cu ta sinti diariamente e consecuencia nan directo 
di e maneho di Minister di Justicia cu ta carga aproba- 
ción di Minister di Asuntonan General, Sr Nelson Odu- 
ber. Recientemente mirando e situación alarmante di 
Justicia aki na Aruba y pa trata di alivia esaki, e fracion 
di AVP den parlamento a bin cu amienda pa pone 3 
miyon disponibel pa Cuerpo Policial pa combatimento 
di criminalidad. 

Fraccion di partido RED den Parlamento den persona 
di Rudy Lampe y e fracion di MEP a uni forsa y a vota 
contra di e amienda aki. 


parti di e fracion di AVP pa saca e fondonan 
aki entre otro for di Ministerio di Asunto- 
nan General y tambe for di e presupuesto 
cu partido MEP ta usa pa hasi propaganda 
politico pa Gobierno di MEP na diferente 
medionan di comunicación cu ta costando 
pueblo di Aruba un dineral. 

Contrario di esaki, fracion di MEP ta opta 
pa traha un presupuesto di Justicia ficticio 
cu ta causa di otro buraco den presupuesto 
cu no tin dekkingsmiddelen pe. 

Pues cu otro palabra mester bai fia placa 
atrobe pa tapa e buraco aki tambe. 

Rudy Lampe kende ainda no por lubida 
cu anja 2000 e a wordo poni tras di trali 
pa motibo di opruiing tempo cu e auto a 
wordo kima caminda cu asta miembro 
di Cuerpo Polical e tempo ey a traha un 
preoces verbaal di loke e a tende y a mira 
di Rudy Lampe na e sitio di e susedido. Tin 
record di tur esaki. 

Pues Rudy Lampe no mester ta vengativo y 
mester mira e interes general di un pueblo 
na lugar di sentimento nan personal. 

Nos mester traha huntu na bienestar di nos 
dushi pais Aruba y sentimento nan venga- 
tivo no ta contribui na esaki. 

Ta bibo den nos memoria con Sr. Rudy Lampe a pro- 
pone un candidato pa Minister Di Justicia den tempo di 
campanja 2005. Cu ki intencion ? , Kisas pa vengansa 



personal? 

Ta di lamenta con partido MEP y RED ta uni forsa pa 
vota contra un posibel alivio pa nos comunidad pa loke 
trata combatimento di criminalidad. 


Wina Monsanto ta splica algun di e 


funcionnan di departamento di 


WINA Monsanto, encarga cu departamento di registro 
na Camara di Comercio a comenta riba e tareanan di 
e departamento aki. 

Nan tarea principal ta pa mantene registro comercial, 
mantene registro di fundacion, etc y prepara conse- 
honan encuanto peticionnan pa vestigingsvergunning 
pa Minister di Asuntonan Economico y delega Econo- 
mische Zaken. 

Tambe Monsanto ta comenta cu esnan cu mester ta 
inscribi na Camara di Comercio ta tur empresa cu 
ta opera na Aruba, sea eenmanszaak, asociacion, 
cooperativa, fundacion y NV. E ta bisa si cu tin algun 
excepcion den ley, manera bendedornan ambulante y 
algun asociacion cu no ta empresa. 

Pa loke ta esnan cu tin mester di vestigingsvergunning 
el a bisa cu esaki ta conta pa tur persona no naci na 
Aruba y esnan cu no tin nacionalidad hulandes, tambe 
tun Nvnan. 

Despues di esaki Wina Monsanto a splica cu conseho 
di Camara di Comercio ta obligatorio pa tur peticion. 
Tur e criterianan y richtlijnen di Camara di Comercio 


ta disponibel riba nan website y actualmente ta den 
proceso di revision. 

E ta menciona igualmente cu nan tin diferente tipo di 
peticionnan, manera ta pa permiso 
nobo, pa permiso pa director, pa 
actividad, permiso pa cambio di 
localidad di e empresa, pa cambio 
di condicionnan di permiso y pa 
cancelacion di permiso. 

Segun Wina Monsanto, tur esnan 
inscribi mester actualiza datonan 
registra, mester cancela negoshi ora 
e stop di opera y mester cumpli cu e 
pago di contribucion anual. 

E derechonan cu esnan inscribi tin 
ta cambionan ilimita den registro y 
derecho di voto activo y pasivo. 

Pa loke ta trata e funcion di registro, 
el a bisa cu esaki ta uno publico, e ta 
transparente pa tur hende y mester 
ta confiabel pa tur hende y pa tal 


registro di KvK 

motibo tur negoshi ta obliga pa update nan datonan. 
Monsanto a bisa si cu registro di Camara di Comercio 
no ta un permiso. 

Homber no kier compronde 
cu relacion a termina y ta 
sigui molestia 

UN señora L.V., naci na Aruba di 60 aña, a bai 
Warda di Polis na San Nicolas y ta pidi polis pa 
intermediacion, y papia cu e homber L.P., naci 
na Aruba 

di 45 aña, kende ta su ex, y no ta lague cu 
trankilidad. 

L.V. ta bisa polis cu algun luna pasa nan a kibra 
relacion, pero e homber no kier acepta. 

E ta bisa cu e homber ta sigui molesti’e riba caya 
y tambe e ta yame riba su celular. E ta declara 
na polis cu un par di dia prome, e homber a 
acuse cu e 

ta bai den bar/restaurant pa busca homber. 

Tur ora tin discusion, como cu e homber no kier 
acepta e kiebro. Mientras cu polis ta papia cu 
e señora, e homber tambe ta yega warda. Polis 
ta papia cune, y e ta bisa cu e no ta mira pakico 
e relacion mester a kibra, e no ta di acuerdo 
cu esei. 

Polis a papia cune y a bis’e p’e comporta su mes 
y laga e muher cu su trankilidad p’e haci locual 
e kier. E1 a compronde y a bisa polis cu e ta bai 
laga e muher na pas. 


Pasobra el a presta auto 
di un amigo, el a haya 
problema cu su casa 

E homber H.G., naci na Guyana Ingles di 42 
aña, ta bai Warda di Polis na Noord y ta haci 
denuncia di ladronisia di su auto Hyunday 
Getz color geel A-31169. H.G. ta bisa polis cu 
el a presta su amiga C., su auto un dia prome, y 
pa banda di 6.30 e amiga ta yame pa bise cu su 
casa a bai cu e auto. 

E ta bisa polis cu e amiga C., a bise cu el a haya 
problema cu su casa M.F. y cu 
nan a bringa. 

E homber a rabia y a dal e windshield parti pa- 
tras di e auto kibra. Tambe el a kibra e radio den 
e auto. C. ta bisa polis cu ora cu el a bai paden 
p’e yama polis, p’e casa, e homber a drenta e 
auto y a core bai cune. G. ta bisa polis 
cu un amigo di dje a yame y a bise cu el a mira 
su auto para na un cas na Saliña Cerca. 

Polis a bai n’e cas indica, pero no a haya e auto. 
Pa banda di 8 or di anochi, e ta bolbe haya yama- 
da cu ta indica cu e auto lo ta para na Paradera. 
Polis a bolbe bai na Paradera, pero no a topa cu 
e auto. G. tin cu bai duna keho na Recherche pa 
ladronisia y destruccion di su auto. 


Otro accidente 
den rooi banda 
di Taxi Central 


POLIS ta bai diamars mainta 
pa 8’or, na altura di Taxi Cen- 
tral, unda un auto a cai den e 
rooi. Na yegada polis ta mira 
cu ta trata di un Mitsubishi 
Lancer Shinishi, cu posible- 
mente dor cu el a perde con- 
trol a cai den e rooi. 

E chofer ademas di un spanto 
a haya algun rasca y golpi na 
su garganta. 

Ambulance a bin n’e sitio y e 
trata e señora, M.L., naci na 
Aruba di 41 aña. 



Tel: 583-1400 
Fax: 583-1444 


Concierto domini- 
cal “Donny Laclé” 

Di dia 26 di augustus 
ta cancela 

PA falta di tempo relaciona cu ausencia 
durante e vacacion di juli-augustus no por 
a keda cla cu organisacion di e Concierto 
Dominical “Donny Laclé” cu lo mester a 
tuma luga dia 26 di augustus proximo 
den The French SteakHouse na Manchebo 
Beach Resort. 

E organisadornan ta pidi disculpa pa esei. 
Diadomingo dia 30 di september lo tin 
concierto atrobe. 

Ta haci uzo di e oportunidad aki pa par- 
ticipa cu dia 31 di augustus lo ripiti e 
concierto “Homenahe na Padu” den Cas 
di Cultura. Keda pendiente pa mas infor- 
macion tocante esaki. 

Alabes e organisadornan di e concierto- 
nan aki ta pidi tur hende cu sa di grupo y 
persona cu lo kier demostra nan talento 
musical, pa tuma contacto cu nan via 
telefon 583-1498 despues di 19.00 or. Lo 
aprecia esaki. 


Elly Janga a gradua 


FAMIA Janga-Maduro a ricibi 
e grato noticia cu nan yui muher 
Elbeline “ Elly” Janga a gradua pa 
su Bachelor of Science- BSc na Uni- 
versiteit Leiden pa “Psychologie”. 

Ellytasiguiaworpasu masteropleiding 
Psychologie na UniversiteitdiLeiden. 

Elly a bai basisschool: PiusX; Middel- 
bare school: Colegio Arubano: HAVO 
en VWO despues di a haya beca di 
ArubayValero. 

E a kuminsa ku su Bachelor bul na 
anja 2004 y obtene su diploma dia 
15 di augustus ultimo. 

Elly ta un di e promenan cu a ricibi 
un scholarship na 2004 di Valero pa 
4 anja largo. 

Elly ta haya masha pabien di su 
mayornan Ludwin Janga y Elvira 
Maduro y di su rumannan Joella y 
Romario Janga. Su welo y wela na 
Arubay Bonaire, tantay omonan na 
Aruba,Bonaire y Hulanda y demas 

famia Janga,Maduro,Dubero y Martijn ta desea Elly tur clase di éxito pafuturo. 



No tabata tin 
reclamo di 
Chavez pa 
loque ta Antiyas 

“PRENSA y politiconan hu- 
landes a saca declaracionnan 
di e presidente venezolano 
for di contexto”. Asina Pedro 
Atacho, lider di fraccion di 
PAR - e partido mas grandi 
den Parlamento di Antiyas, a 
bisa ayera, reaccionando riba 
publicacionnan den prensa 
hulandes y y di politiconan 
hulandes. 

Segun Atacho, sr. Chavez na 
ningun momento a haci re- 
clamo riba awanan teritorial 
di Antiyas Hulandes. 
Miembro di Parlamento hu- 
landes, Hans van Baalen di 
WD, na principio di siman 
a bisa cu Chavez no mester 
mishi cu Antiyas. Segun Ata- 
cho tipo di declaracionnan 
descabeya asina ta pone a bon 
relacion entre Reino Hulandes 
y Venezuela na peliger. 

Den esaki Atacho ta haya 
apoyo di Minister President 
Emily de Jong-Elhage di PAR, 
cu a bisa “di ta satisfecho cu e 
relacion entre e dos paisnan 
den regio ta bon”. E Prome 
Minister di Antiyas ta convenci 
cu Chavez no a haci reclamo 
riba Antiyas. “Ami ta para pa 
un bon relacion cu paisnan 
rond di nos”, e mandatario 
a bisa. 

De Jong-Elhage a subraya e 
remarque di Atacho cu Antiyas 
ta favorece un bon relacion cu 
tur pais den regio, y a agrega: 
“Prensa y politica hulandes 
mester realisa cu nos ta biba 
na apenas algun kilometer di 
distancia di Venezuela, con- 
trario na e distancia aceanico 
entre nos cu Hulanda. Nos no 
por permiti nos mes e luho di 
crea informacionnan tenden- 
cioso cu por causa iritacion 
cerca nos bisiñanan. Prensa y 
politica hulandes mester por 
sa miho”. 

Dean 

a recupera parti di su forza 



DEAN a suta centro di Mexico 
ayera, castigando platafor- 
manan petrolera bashi, y 
obligando miles di hende pa 
hui mientras e tabata recu- 
pera parti di su forza cu e’la 
descarga riba e peninsula di 
Yucatan. 

Equiponen di rescate tabata 
pasa den truck y cu speaker de 
cayanan di Tecolutla, instru- 
yendo e poblacion pa recohe 
nan pertenencia y bandona 
e luga. Trucknan di ehercito 
tabata recohe e refugiadonan 
y hibanan na lugarnan mas 
sigur. Fidel Herrera, goberna- 
dor di Veracruz, a bisa cu mas 
di 10,000 persona a worde 
evacua for di ciudadnan na 
costa, manera Tuxpan, prome 
cu yegada di e tormenta, y 
cu scolnan a worde cera den 
henter e estado. 

Dean a dirigi su bientonan di 
categoria 1 pa e costa di Golfo 
di Mexico, un dia despues cu 
e’la cruza Caribe cu forza di 
categoria 5 y a toca tera na e 
peninsula di Yucatan, camin- 
da e’la tumba mata, palonan 
di luz y cas, aunque e no a haci 
daño na e centronan turistico 


luhoso di Riviera Maya. 
Despues di a perde mayoria 
di su forza, Dean a dirigi su 
mes pa Bahfa de Campeche 
caminda tin por lo menos 100 
plataforma petrolero, tres waf 
di exportacion di crudo y e 
deposito di petroleo Canta- 
rell, esun mas productivo di 
Mexico. 

Tur operacion den e zona a 
worde suspendi pa presencia 
di e tormenta y e produccion 
diario a reduci na 2,7 miyon 
bari di petroleo y 2.600 miyon 
pia cubicos di gas natural. 

E gobernador di Campeche, 
Jorge Carlos Hurtado, a bisa 


na television cu 70% di e 
pueblo petrolero di Ciudad 
del Carmen a keda inunda 
diaranson mainta. 

E ultimo turistanan na Teco- 
lutla a bandona e luga dia- 
mars pa miedo cu e sitio tu- 
ristico aki worde golpea pa e 
tormenta.. 

President Felipe Calderón 
a bisa, despues di a bishita 
algun zona afecta pa e orcan, 
cu no tin informe di morto na 
Mexico, aunque e’la expresa 
preocupacion pa e estado di 
e comunidadnan maya riba e 
peninsula. Den Caribe, Dean 
a mata 13 persona. 




China ta culpa Mattel 
y fabricantenan 


Pa retiro di co’i hunga 



TANTO e fabricantenan chines como e empresa mericano Mattel 
Inc. ta responsabel pa e reciente retiro di miyones di co’i hunga 
contamina for di mercado. Asina un funcionario chines a bisa 
den un entrevista cu a worde publica ayera. 

E vice president di e Asociacion di Industria di Co’i Hunga di e 
provincia di Guangdong, Li Zhuoming, a bisa cu e culpa den e 
retiro di e cosnan di hunga contamina, entre nan e popular popchi 
Barbie, “no por worde esquiva pa ningun di dos partido”. 

“E productornan ta responsabel pasobra nan ta carece di control- 
nan debido den adquisicion [di material] y den produccion“, Li a 
bisa, segun e corant estatal Guangzhou Daily. “Pero e cumprado 
Mattel no por scapa di su responsabilidad”. 

Li, di ken su grupo ta representa e fabricantenan di co’i hunga na 
Guangdong, a bisa cu Mattel “no a haci su trabao debidamente” 
den e inspeccion di control di calidad”. E no a duna detaye ni a 
trece prueba pa respalda su punto di bista. 

E vice president y director general di Mattel, Robert Eckert, si- 
man pasa a defende e medidadnan tuma pa e empresa pa sigura 
e calidad di e cosnan di hunga, y a bisa di ta sintié “decepciona 
pa loque a pasa”. 

E productonan exporta di China a worde examina intensamente 
den e ultimo lunanan despues cu ingredientenan quimico toxico a 
worde descubri den pasta di djente, pisca y cumindanan di lama, 
como tambe productonan pa animalnan domestico. 

Di otro banda, ayera un distribuidor a anuncia e retiro na Austra- 
lia y New Zeeland di mantelnan fabrica na China, cu tin nivelnan 
halto di formaldehfdo, un producto quimico cu por cuasa cancer 
y cu ta worde usa pa evita paña di machica. 


























141 Intemacional 


Diahuebs 23 di Augustus 2007 | AWEMainta 


Segun prensa 


FARCa 

haci contacto 

cu Chávez 

riba ntercambio 

humanitario 



UN vocero di gueriya colom- 
biano a tuma contacto cu e 
president venezolano, Hugo 
Chávez, oranan despues cu e 
ultimo aki a haci un yamada 
publico na FARC pa facilita un 
intercambio humanitario na 
Colombia, segun un informa- 
cion no confirma di prensa. 

E corant “El Universal” di Ca- 
racas a bisa ayera cu e vocero 
Raul Reyes, di FARC, a manda 
un mensahe pa Chávez, sin 
duna e contenido di e mensa- 


he, y a agrega cu e tin e infor- 
macion “di un fuente cerca” di 
e gobernante venezolano. 
Gobierno venezolano ainda 
no a confirma ni desmenti e 
informacion. 

E corant a agrega cu e mesun 
fuentenan a señala e posi- 
bilidad di un reunion entre e 
hefe di estado venezolano y e 
lider gueriyero despues di e 
reunion di Chávez y su colega 
colombiano, Álvaro Uribe, dia 
31 di augustus na Bogotá. 


Chávez a pidi tanto Uribe 
como FARC pa “facilit’e” e tra- 
bao di “observador y garante” 
cu e’la acepta den e busqueda 
di un acuerdo pa e intercam- 
bio di esnan secuestra pa 
gueriyeronan preso. 

“Desde mi curason mi ta pidi 
Álvaro y henter e equipo di 
Gobierno di Colombia pa nan 
sigui facilita e tarea y, di otro 
banda, mi ta pidi e gueriya pa 
nan responde, nan lo sa con pa 
duna un contesta”, Chavez a 
bisa despues di a reuni cu fa- 
miliar di e rehennan di FARC 
na palacio di gobierno. 

E’la reitera cu, si ta necesa- 
rio, e mes lo busca contacto 
cu e alto mando di FARC, cu 
mester duna un contesta riba 
e gesto di e gobierno di Uribe 
pa permiti mediacion venezo- 
lano y pa habri camindanan di 
comunicacion. 

“Ya mi a manda un men- 
sahe publico (pa FARC), nos 
ta cuminsa haci empeño pa 
trata di haci contacto cu e 
alto mando di FARC, cu Maru- 
landa (Pedro Antonio Marin, 
lider di FARC), di tal forma cu 
nos por tende su posicion”, e 
mandatario a agrega. 

Chávez a reitera ademas su 
disponibilidad pa presta teri- 
torio venezolano, no unica- 
mente pa e negociacionnan 
entre Uribe y Farc, pero tambe 
como escenario pa e intercam- 
bio humano. 



Hugo Chavez 


Peligro di epidemia 
ta obliga uso masivo 
di mascara na Pisco 



E uso di mascara a bira obligatorio pa habitantenan di Pisco, na 
Peru, pa preveni epidemianan cu ta origina di e curpanan den 
estado di descomposicion bao di escombronan, na momento cu 
e poblacion ta keha di falta di awa. 

E destruccion di 80% di e ciudad, na unda ainda tin cantidad 
di cadaver bao di escombro di cantidad di edificio y cas, a im- 
pulsa autoridadnan sanitario pa haci un distribucion masal di 
mascara, entre e ciudadanonan di tur edad. E holo di curpanan 
den estado di descomposicion ta invadi algun parti di e ciudad, 
especialmente e parti central, caminda bomberonan ta coordina 
trabaonan di kita escombro, cu ta bayendo den un forma lento 
y dramatico. 

“Un manera simpel y sigur pa proteha bo mes di un eventual 
epidemia, ta di bisti mascara protector”, segun e medico Gustavo 
Donayre. 

Una vez cu a conclui e rescate di casi 150 curpa den e misa San 
Clemente, e trabaonan a sigui na terenonan di hotel Embassy, un 
edificio di cinco piso di cual e dos prome pisonan a sink. 

“Bo ta sinti e holo malo cu ta bin di e structura di e edificio”, segun 
declaracion di un rescatista, cu ta conta cu apoyo di cuerpo di 
Bombero di Spaña. E holo teribel ta sali tambe di otro edificio- 
nan na unda cachonan entrena ta trahando den busqueda di e 
victimanan. 

Pa habitantenan di e pueblo e panorama ta complica cu e acumu- 
lacion di sushi y e colaps di e sistema di riool. Tambe pa motibo 
di e stof cu ta cubri e ciudad pa via di e derumbe di edificionan 
di adobe; e trabao di maquinaria pisa; y e biento cu den e epoca 
aki ta afecta e ciudad. 

Evo Morales 


E welgistanan di hamber cu 
ta presiona Asamblea Legis- 
lativo (Parlamento) di Bolivia 
pa nan debati riba e disputa 
entre Sucre y La Paz pa aloha 
e capital, a aumenta y awor ta 
yega na 283 persona den 32 
grupo, un dirigente regional 
a informa awe. 

E president di Comite Civico 
di Chuquisaca, Jhon Cava, 
cu ayera a cumpli tres dia na 
yuna, a bisa cu e cantidad di 
welgista a crece y ta involu- 
cra consehalnan municipal, 
consehero departamental, 
ademas di e grupo di legisla- 
dor cu ya tin ocho dia den e 
medida. 

Dirigentenan di Chuquisaca, 
di cual e capital ta Sucre, a 
cuminsa e mobilizacion siman 
pasa despues cu Asamblea, a 


Mas welgista pa 
presionaAsamblea 
Legislativo boliviano 


elimina di su agenda, 
e debate riba e ciudad 
cu mester ta capital di 
e pais. 

Sucre ta e capital histo- 
rico di Bolivia, pero e 
ta aloha unicamente e 
Poder Hudicial desde 
1899, tempo e’la perde 
un guera civil contra 
La Paz, cu desde e tempo ey 
ta sede di Gobierno y Parla- 
mento. 

Pa e lidernan di Sucre, e de- 
cision di Parlamento tabata 
“ilegal y antidemocrático”, 
aunque e gobierno di presi- 
dent Evo Morales a defende e 
decision pasobra e ta kere cu e 
debate riba e capital lo stroba 
aprobacion di e cambionan 
structural di e Constitucion 
nobo. 

Studiantenan di Universidad 
y funcionarionan di alcaldia 
ayera a marcha den cayanan 
di Sucre. Polis a reforza se- 
guridad di Parlamento y a 
instala cordon di control na 
dos cuadra di distancia di e 
edificio, na unda legislador- 
nan ainda no a logra reanuda 


nan sesionnan. 

E conflicto a pone continuidad 
di e reunion na riesgo y varios 
legislador ta papiando di su 
ciere of di un reces te ora cu e 
regionnan yega na un acuerdo 
politico. 

E siman aki, e seis federacion- 
nan di productornan di blachi 
di coca di Cochabamba, ainda 
presidi pa Morales, a anuncia 
cu nan ta preparando pa ron- 
dona Sucre y defende continu- 
idad di e Asamblea. 

“Si algun sector, partidonan 
polftico y otro nan no permi- 
ti avance di Parlamento, lo 
bira necesario cu e organiza- 
cionnan social responde na e 
provocacionnan rondonando 
Sucre”, e dirigente cocalero 
Máximo Romero, a afirma un 
par di dia pasa. 

Den su demanda Sucre a haya 
respaldo di Santa Cruz, Beni, 
Pando y Tarija, cuater di e 
regionnan nobo di Bolivia, cu 
ta worde goberna pa oposi- 
tornan di Morales y cu, di nan 
banda, ta reclama un regimen 
autonómico. 


Helicopter a cai na Irak causando morto na 14 militar mericano 



AYERA diez cuater militar di 
Merca a fayece ora e helicop- 
ter cu nan tabata den a cai den 
e parti nort di Irak. Asina eher- 
cito mericano a informa. 
“Diez cuater militar di “Task 
Force Lightning” a muri ora 
nan helicopter a cai den e parti 
nort di Irak”, un conunicado 
militar a indica. “E prome 
informenan ta indica cu e 
aparato a sufri un incidente 
tecnico. No tin indicacion di 
tironan enemigo”, e nota a 
agrega. 

“Dos helicopter di e tipo UH- 
60 Blackhawk tabata ehecuta 
un mision nocturno ora un di 
nan a cai. Abordo tabata tin 


miebronan di tripulacion y 
diez pasahero”, e comunicado 
a señala. 

Ta trata aki di un di e inci- 
dentenan di e tipo aki, cu 
e cantidad di morto di mas 
halto desde cu e operacionnan 


mericano a cuminsa na Irak 
na 2003. 

Basa riba cifranan di Pen- 
tagono, cu e incidente aki e 
cantidad di morto di militar- 
nan mericano, ta aumenta na 
3.719. 


Propietario ta defende 
sistema di busqueda 

Di mineronan atrapa na Utah 



Robert Murray 


E propietario di e mina di carbon a bisa ayera di a sinti pena pa 
e acusacion cu e ta usando un sistema cu no ta sigur y cu e no 
a haci tur loque por pa localisa e mineronan atrapa den un di e 
cuebanan. 


E propietario, Bob Murray, a agrega cu e’la keda “destrosa” emo- 
cionalmente ora un di dos derumbe a mata tras rescatista. “Mi no 
a bandona ningun hende”, Murray a bisa The Associated Press 
den un entrevista pa telefon. “Mi a biba den e sero tur e dianan 
aki, den un tractor chiquito”. 

Murray, di 67 aña, a describi e di dos derumbe cu a mata tres 
rescatista y herida tres mas diahuebs ultimo. 

E’la indica cu e’la bai na e mina cu su pañadi tur dia y cu su man 
e’la cuminsa kita e escombro pa salba e hombernan, cu tabata 
dera bao 1.5 meter di carbon. “Nunca mi a duda pa bai eyden. 
Mi tabata e prome pa yega y e ultimo pa sali”. 

Murray, critica pa familiarnan di e mineronan atrapa, pa e su- 
spension di e trabaonan di busqueda, a bisa despues cu e no a 
asisti na e rueda di prensa ofreci pa autoridadnan federal, ya cu 
e’la keda den patio di e mina, ilumina unicamente pa luz di luna, 
recordando e colaps. E’la agrega cu e’la cuminsa yora. 

Murray a papia cu resentimento di e sindicato minero United 
Mine Workers of America, cu a tilda e empresa di insensibilidad 
pa planea reanudacion di tareanan minero na otro puntonan di 
e compleho di carbon Crandall Canyon., cu ta ocupa un area di 
2.500 hectarea. 


“Nan a saca cosnan for di contexto pa desacredita mi empresa y 
mi mes”, e’la indica den un entrevista telefonico di 12 minut. 
Despues di e prome derumbe dia 6 di augustus, Murray a bira e 
cara publico di e trabaonan di rescate, y repetidamente a bisa cu 
e mineronan por a sobrevivi y cu e lo rescata nan, bibo of morto. 
Sinembargo, despues di e morto di e tres rescatistanan, e’la indica 
dialuna ultimo cu mas probabel ta cu e seis mineronan lo keda 
dera den e mina Crandall Canyon. 

Semper ta cumpli 

Cu gol di Maicon y Ronaldinho, Brasil ta logra gana Argelia 


E seleccion di Brasil a impone diaranson 
contra di Argelia cu score di 2-0 den un 
wega amistoso cu ta pasa den historia 
y cu solamente a desnivela danki na e 
mihor nivel tecnico di e sudamericano. 
E localidad frances di Montpellier ta- 
bata e escenario di e prome wega di e 
brasileñonan despues di gana e Copa 
Americana poco mas di un luna pasa. 
Di salida, e tecnico brasileño Dunga a 
opta pa concede su confiansa na e team 
base di e torneo americano y a laga den 
e banki su dos figura principal, esun di 
Barcelona, Ronaldinho y di Milan Kaka. 


Cu e plan poco bistoso cu caracterisa e 
seleccionador brasileño Robinho, tabata 
e unico cu tabata purba pone algo di 
wega, pero sin hopi exito, y e peliger 
tabata hopi importante di su team di 
e subida pa e banda di e lateralnan, 
Maicon y Kleber. 

Su centronan ta busca semper un de- 
safortunado y casi inedito Vagner Love 
y un voluntario Baptista, cu ken den 
e prome parti a pone mas na prueba e 
keeper argelino. 

Cu continuo circulacion di bala pero cu 
poco profundidad Brasil a controla e 


wega t’e cu yega na e area di Argelia, cu 
tabata defende cu orden y firmesa. 

E team contrario apenas a pone move e 
keeper Doni, cu unicamente tabata tin cu 
emplea saca un bala di pia di Saifi, ken 
a keda solamente su so den un contraat- 
ake. Den e descanso Dunga a prefera 
hasi algun cambio y a duna entrada na 
Ronaldinho y Kaka. 

E nobo nan a bisa algo mas di morde y e 
dos estreyanan a purba suerte contra e 
keeper rival: Gaucho cu un tiro liber cu e 
keeper a para y e celebro di Milan cu un 
drill cu a tira y un defensa a saca esaki. 


Den e fase di dominio di e team di Dunga 
a yega e prome gol cu un tiro di Maicon 
den un tiro di skina di Ronaldinho. 
Despues Kaka a luci den un hugada indi- 
vidual cu Vagner Love no por a culmina 
prome cu e mediopunta di Barcelona 
a anota e segundo gol na probecha e 
rechase di e keeper argelino na tiro di 
Diego. 

E tramo final tabata e periodo mas 
briyante, cu un wega mas inicisivo di 
e team di Brasil y cu algun intento di e 
combinado africano pa corta distancia 
pero cu escaso peligroso. 




Rijkaard, contento pa e actitud di 
su hungadornan den pretemporada 


E entrenador di Barcelona, Frank Rijkaard, a bisa 
cu e actitud di su hungadornan den e pretempo- 
rada tabata hopi bon y cu a gusta e seriedad pa 
busca e resultado. Den un entrevista poni riba 
e website di e club, e hulandes ta considera cu 
e team, “t’e ainda ta creciendo, pero t’e cu na 
e momento aki a funciona bon, no solamente 
den e veld, tambe como un grupo”, apesar na 
cuanto a gana tur e weganan disputa den e 
pretemporada. Rijkaard a papia tambe di e dos 
hungadornan descarta cu t’e ainda ta sigui den 
e team, Thiago Motta y Santi Ezquerro, na loke 
ta considera miembro di grupo manera cualkier 
otro si finalmente no ta traspasa. “Nan merece y 
desde e principio di temporada ta trahando hopi 


bon”, el a afirma. E ex futbolista a declara cu tur 
hende ta trahando cu hopi gana y comprometi y 
considera cu tur e hungadornan ta importante, 
di e number 1 pa 25. Riba e gran asunto di e ve- 
rano na Barcelona, e posibel alineacion team di 
Messi, Eto’o, Henry y Ronaldinho den e mesun 
11, Rijkaard no tabata kier a pronuncia y ta kere 
cu ta depende di e alineacion di e oponente, di e 
forma fisico, lesion y e trainingnan. 

Pa ultimo, e entrenador no a sorprende e gran 
papel di Giovanni Dos Santos den e pretemporada 
ya cu e temporada pasa ya a participa cu nos di 
biaha ta wak cu ta un hungador cu hopi talento, 
pero semper tin cu spera manera ta confirma 
atrobe y manera ta actua. 

Demasiado all star? 

Lilian Thuram a adverti 
peliger pa individualidad 

LILIAN Thuram, defensor di Barcelona a alerta tivo, aunke a subraya cu e team di Barcelona ta 
di e peliger cu ta supone pa su team cu ta interes inicia e temporada cu hopi futbolista di calidad 
individual di cada hungador ta primi riba e colec- halto. 



PA TUR CUMPRADOR Y TUR MARCA Dl AUTO NOBO 


Caribbean Mercantile Bank N.V. conhuntamente 
cu tur e agencianan di auto y brommer ta uni pa 
ofrece henter e Pueblo di Aruba pa promer 
biaha y pa un solo dia e oportunidad unico di 
cumpra auto of brommer nobo “CMB BBO-Free!” 


Tramitenan y permisonan necesario a keda 
cla pa converti CMB Noord Branch den e 
di promer BBO-Free zone na Aruba riba 
Diadomingo, Augustus 26, 2007 for di 
9’or di mainta te cu 3’or di atardi. 


• Sin paga BBO! 

• Cu e mihor prijs GARANTISA y Trece rijbewijs valido, carta di doño di 

• Financiamento cu interes REDUCI! trabao y payslips di ultimo dos luna. 


E reduccion di interes efectivo ta depende di e 
descuento cu e car dealer duna, e downpayment 
di e cumprado y e termino di pago escohi. 



CMB 

RETAIL LOANS DIVISION 

Personal & Mortgages 


Pa mas informacion por fabor tuma contacto 
cu un di nos representantenan na telefon: 
582-1873 of 586-3626. 


E oferta aki y "CMB-BBO Free!" ta valido pa un solo dia y solamente cu financiamento procesa pa medio di Carib- 
bean Mercantile Bank N.V. (CMB). CMB ta reserva e derecho di aprobacion di tur aplicacion cu wordo presenta na 
su oficinanan. E relacion entre CMB y su clientenan ta wordo determina pa e "Condicionnan General di Banco". 



“Pero e mas importante ta e 
valor di e team”, e frances a bisa, 
“e ta bon tin hopi hungador di 
calidad, pero si no compronde 
cu e importante ta e team prome 
cu su persona, por ta un peliger”, 
Thuram a bisa. 

Precisamente pa e gran calidad 
di e team y e nivel di e compra, 
Thuram a mustra confia den 
e team catalan bolbe na gana 
titulo den e temporada cu ta casi 
di cuminsa, paso “dos aña sin 
gana nada no ta normal pa un 
club manera Barcelona”. 

E defensor frances tambe a 
mustra partidario di cu e cuerpo 
tecnico conoce un 11 stabiel, pa 
tin un team mas competitivo y cu 
e team por rindi 100%. 
Recupera ya di e lesion cu a 
impedi hunga cu su seleccion 
contra di Slovakia, Thuram a de- 
clara prepara pa e inicio di Liga 
na Santander, aunke no a train 
cu e resto di e hungadornan den 
e wega di training contra e filial 
den e Mini Estadi. 

Pa Lilian Thuram, e hecho cu 
algun hungador di e team a 
apunta cu no ta resigna na e su- 
plencia ta supone algo “normal” 
den e medida cu tur hende kier 
hunga. 

“Nos no ta akinan solamente 
pa train y wak e weganan, sin 
sin nada riba dje pa hunga. Cu 
un futbolista kier hunga bon 
pa e entrenador. E peliger ta cu 
pensa, si no hunga, no ta pasa 
nada”. 





Nos e-mail: 

noticia@awemainta.com 


M 583-1400 
Fax: 583-1444 

Ken ta duna mas 

Bala number 
Bonds a wordo 

E number 756 ta bay pa subasta. E bala cu cual 
Barry Bonds a kibra e record di homerun lo 
wordo bendi atraves di interes, y e afortunado 
fanatico Matt Murphy a calcula trece aden un 
mei miyon di dollar. E hoben di New York di 21 
aña a bisa diamars cu no tin alternativa, ya cu a 
bisa cu si conserva e bala, tin cu paga belasting 
riba un recuerdo valioso. “No tabata dificil. E ta 
un cuenta facil. Mi a sinti malo debi na e decision 
cu mi mester a tuma”, Murphy a bisa. “Mi tabata 
kier a want’e. Mi ta hoben. Mi no tin placa den 
banco, lo costa mi hopi conserva esaki”. 

Bonds a kibra e record di 755 di Hank Aaron dia 
7 di augustus contra di Nacionals. 


756 di Barry 
poni pa bende 

E cas di subasta Sotheby’s/SCP Auctions lo 
maneha e benta riba e website www.scpauctions. 
com desde 28 di augustus y t’e cu 15 di septem- 
ber. No a determina e base, y ta calcula cu lo 
obtene por lo menos un 500.000 dollar. 

Tambe ta pone na benta e bala cu cual Bonds a 
dal su homerun 755 dia 4 di augustus na San 
Diego. E mesun cas ta bende e bala di e homerun 
di Bonds number 700 y 715, cu cual a supera 
Babe Ruth e temporada pasa. 

Tur esnan cu a participa di e transaccion a expre- 
sa speransa di cu e cumprador di e bala historico 
entrega pa algun tempo, si cu no wordo duna na 
Hall of Fame na Cooperstown, New York. 



Su deseo ta bal hopi 

Emerson a acepta un reduccion di 
salares pa bandona Real Madrid 

E tabata un deseo di bandona Real Madrid y pasa pa Milan, Em- 
erson cu a acepta un reducion considerabel di salares, a revela e 
vicepresidente di e club italiano Adriano Galliani. 

“E ta bunita demostracion di bon boluntad”, Galliani a bisa. Se- 
gun e corant, e centrocampista brasileño tabata gana na Spaña 
6,24 miyon di dollar anual, cu un contract t’e cu 2009, y na Italia 
lo ricibi 4,2 miyon, t’e cu e mesun aña aki. 

“Ta sinti hopi motiva, a train semper y mi ta kere cu ya diabiernta 
den disposicion di Carlo Ancelotti”, el a manifesta. 

A anuncia cu cu e contratacion di Emerson, Milan ta sera su mer- 
cado di hungadornan: “Por bisa cu Pato ta promesa y Emerson a 
garantia di e temporada di compra cu ta hasi cu Milan tin semper 
mas brasileño”. Milan tin awo siete hungador brasileño: Kaka y 
su ruman Digao, Ronaldo, Dida, Cafu, Serginho y Pato. 

Fabio Capello cu tabata su entrenador den Roma, Juventus y Real 
Madrid, a aplaudi e decision di Milan di contrata esaki. 

“Mi a hasi un gran compra paso Emerson ta un campeon cu por 
duna ainda hopi. Nos campeonato por cumpra un gran torneo, 
Nos campeonato ta un gran temporada, e temporada pasa tabata 
malo pa lesion”, e a afirma. 

E ta logra como mihor 

Fernando Gonzalez lo debuta contra 
Teimuraz Gabashvili den e US Open 


E chileno Fernando Gonzalez lo debuta contra 
e ruso Teimuraz Gabashvili den e US Open, 
den cual ta anticipa Roger Federer ranka sali 
como e prome cabes di e serie. E campeon 
Federer lo hunga su prome wega contra un 
tenista cu t’e ainda tin cu clasifica den e etapa 
previo, mientras cu e segundo preclasificado 
Rafael Nadal ta midi contra di e australiano 
Alun Jones. Gonzalez ta ocupa e di siete lugar 
y e tenista latinoamericano ta mihor sembra 
den e torneo, cu lo disputa dia 27 di augustus 
pa 9 di september, den e centro di tennis Billie 
Jean King na New York. Despues di Gonzalez, e 
argentino Guillermo Cañas a keda como di 14 
cabes di e serie, y su oponente di prome round 
ta e spaño Ruben Ramirez Hidalgo. T’e na e mo- 
mento aki tin 13 argentino cu su nomber den e 
torneo, 12 den e ramo masculino y Gisela Dulko 


den e femenino. Otro por clasifica den e round 
preliminar. Entre nan, Juan Ignacio Chela ta 
hunga contra mericano Michael McClune; Juan 
Monaco cu e frances Edouard-Roger Vasselin; 
y David Nalbandian cu e spaño Ivan Navarro. 
Ademas, tin un duelo di compatriota entre Jose 
Acasuso y Martin Vassallo. 

Pa su parti, e chileno Nicolas Massu lo debuta 
contra e sueco Thomas Johansson, e ecuatoriano 
Nicolas Lapentti lo hasi contra un hungador di 
preliminar, y e peruano Luis Horna contra e 
australiano Peter Luczak. 

E serbio Novak Djokovic a keda como e tercer 
preclasificado y ta enfrenta cu e croata Mario 
Ancic; e ruso Nikolay Davydenko ta cuatro y lo 
hunga contra di Jesse Levine; mientras cu Andy 
Roddick ta di cinco y su rival ta su compatriota 
Justin Gimelstob. 


Niun hende ta kita e lugar ey 

Nick Heidfeld y Robert Kubica ta sigui den BMW durante 2008 


E team BMW Sauber a confirma atraves di un 
comunicado cu e aleman Nick Heidfeld y e 
polaco Robert Kubica ta sigui ta su piloto pa e 
Mundial 2008 di Formula Uno. Mario Theissen, 
director di BMW Motorsport, a indica cu ambos 
piloto tabata tin gran actuacion e temporada aki 
y cu a hunga un papel decisivo den desaroyo di 
e auto pa situa cu firmesa den e tercer team di 
e actual campeonato, tras di McLaren y Ferrari. 
“42 punto y dos podium a bisa tur acerca di e 
exito di Nick. Danki na su gran experiencia a 
hasi un contribucion sustancial na progreso di 
e team. Pa Robert, e tabata su prome temporada 
completo den e mas halto di e mundo di motor 
y a demostra cu ta hopi liher y cu apesar na su 


hubentud, tin un don special pa e cuestion tec- 
nico. Robert ta un diamante den bruto y lo kier 
bira un piloto ganador”, Theissen a bisa. 
Heidfeld acomenta cu semper tabata laga cla cu 
tabata kier sigui den BMW Sauber y cu nunca a 
duda cu lo ta asina serio. “E ta algo tremendo pa 
por construi un auto nobo y tabata un incentivo 
increibel pa ami wak e progreso hasi den e aña 
aki”, e aleman a bisa, ken a apunta cu tin e am- 
bicion halto deportivo y cu ta kere cu por logra 
cu BMW. “Esaki ta mi prome aña den Formula 
Uno y tabata un gran experiencia. No obstante, 
ta sigui siña cada dia y hasiendo progreso liher. 
Awo tin cu centra den e obhetivo comun y spera 
cu e team ta capas di duna tur loke mester”. 


El a lanta 

Ni lesion por 
cu Moises Alou 

NEW York Mets a contrata Moises Alou cu e fin di cu e veterano lo 
contribui cu su bat den e intencion di gana e Division East di Liga 
Nacional. Pero e lesion nan a golpea fuerte e veterano di 41 aña, 
ken ta sufri molestia den un di su pianan cu ta saca esaki di wega 
pa mas di dos luna. Sin embargo, ni e lesion a logra para e efectivo 
bat di e yiu di Felipe Alou, pues cu su producion ta yudando na 
mantene Mets riba su rival mas grandi, Braves y Phillies. 
Berdad, Alou solamente a wak accion den 51 wega e temporada 
aki pero tremendo 51 wega esey tabata. Berdad, Moises ta bat .319 
aunke solamente tin nuebe homerun y 30 RBI na nivel general 
den e aña. Sin embargo, den e ultimo cinco weganan den cual a 
hunga, tabata un exito fundamental pa Mets. Cu un promedio 
di .391, hunto na dos homerun y cinco careda empuha, Moises a 
contribui cu Mets mantene un ventaha di cinco wega riba Phillies 
y cu ta mantene un racha di cuatro victoria tras di otro. 

Cu a pianan di Moises no ta garantisa un temporada completo na 
su 41 aña? Por ta berdad. Cu Moises ta produci y responde mihor 
cu hopi cu no ta lesiona ni sikiera un wega pa aña? Esey tambe ta 
berdad. Pesey ta cu niun hende ta critica e firma di Alou pa parti 
di e general manager Omar Minaya, pues e frutonan a wak ora e 
prome a mantene den e alineacion. 

Kiko lo a pasa cu Moises si e lesion no a corta su carrera manera 
e ta hasiendo awor? Esey niun hende sa. Pero su 2,066 hit y un 
avg di bida di .302 ta numbernan pisa den e carrera di 15 aña di 
e left field di Mets. 

Anuncio di Eaglet Bowling Club Aruba pa su 


DEN e ultimo reunion di dagelijks 
bestuur di Eaglet Bowling Club Aruba 
riba 11 di augustus 2007, bestuur a dicidi 
pa cambia e furmula di ranking pa su 
miembronan. Pa un splicacion completo 
di e cambionan please bishita nos pagina 
web na www.eagletaruba.com. E cam- 
bionan ta encera entre otro: Unicamente 
e 6 miho weganan di cada torneo lo 
conta pa ranking y si bo no completa e 
minimum wega stipula den cada torneo 
lo bo no hanja ningun ranking points 


(pa posicion of wega). Pa nos siguiente 
torneo cual lo ta nos Mini Marathon dia 
25 di augustus tur miembro y partici- 
pante mester hunga TUR wega pa nan 
por score punto y gana premio! 

Pa simannan caba e preparacionan di 
ken nos lo honra durante di nos Mini 
Marathon ta andando pero ta durante di 
e ultimo reunion di bestuur nan a wordo 
aproba. Den e categoria juvenil E.B.C.A. 
lo honra nos equipo Nacional di Bowling 
cu a representa Aruba dignamente den e 


ultimo Koningrijksspelen 2007. E.B.C.A. 
a invita tur ocho participante y nan dos 
coachnan pa bini diasabra awor durante 
nos torneo pa nan por wordo honra. Den 
e categoria di adulto E.B.C.A. lo honra su 
di 100 miembro. Aunque cu E.B.C.A. su 
miras ya caba ta pa su di 200 miembro 
nos riba e dia Nacional di Bowling lo 
honra E.B.C.A. su di 100 miembro kende 
a sign up riba 28 di juni 2007, sr Johnny 
Thiel. Eaglet Bowling Club Aruba kier 
invita e pueblo di Aruba y muy en par- 


Miembronan! 

ticular e fanaticada grandi di bowling 
na Aruba pa bin pasa Dia Nacional di 
Bowling den Eagle Bowling Palace. Can 
you make it? 


AA/ bMalntca 

e’car&tf ,ti tbtso 

Nos e-mail: 

noticia@awemainta.com 

Tel: 583-1400 
Fax: 583-1444 


Caminata di seis un exito atrobe 

DIAMARS atardi PIA a tene e tremendo “Caminata di seis” cu 
un participacion di 18 grupo den categoria competitivo, 8 grupo 
recreativo y algun e canador individual cu semper ta participa pa 
keda den condicion. 

E gruponan a sali cu un espacio di 30 seconde y cu bon animo a 
cana 6 kilometer pa asina wak ken ta cai den premiacion. E lista 
adhunto ta indica e secuencia di tempo den cual e gruponan a 
termina e caminata. Dos grupo cu e keda descualifica pasobra 
lamentablemente nan no a drenta cu 6 canador hunto, locual ta 
un rekisito pa cai den premio. 

E gruponan recreativo tabata: Banana Gang I, Banana Gang II, 
Banana Gang III, Grupo di Dijkhoff, Grupo Grandi, Thrill Walker 
IX, Grupo DIP y Healthy Living Walkers. 

Den e catgegoria aki a scohe e grupo cu e averahe di edad mas 
abou cu a resulta Banana Gang I y e grupo cu averahe di edad mas 
halto a resulta egrupo Thrill Walkers IX. Grupo mas anima a bai pa 
Banana Gang I y e grupo mas grandi tabata Grupo Grandi. 

E grupo di Thrill Walkers VII a haya un premio extra dor cu nan a 
resulta e grupo mas disicplina. P.I.A. ta sumamente contento cu e 
participacion di e canadornan y ta gradici e patrosinador princi- 
pal SUBWAY y tur otro cu a haci e evento aki un exito, entre otro, 
IDEFRE, cuerpo policial, RBTT Bank y Tropical Bottling Co. 

Gess Power ta gana 

DIADOMINGO ultimo campeonato di softball fastpitch a conti- 
nua riba veld di Calabas unda den categoria di dobble-A tabata tin 
un tremendo partido entre e punteronan Blue Stars Plus Accoun- 
tants vs Gess Power cu tambe ta tratando pa conkista e promer 
puesto. Plus Accountants ta tuma bentaha den promer inning 3-0 
pero Gess Power ta responde pa empata y den inningnan sigiente 
ta rally pa bay ariba 6-3. Ora tur cos ta mustra cu Gess Power tin e 
wega bao di control e muchanan di Mario Croes di Blue Stars Plus 
Accountants no ta baha cabez y ta yena base riba algun hit y Jef- 
frey Werleman cu a mustra pa un rato cu lo ta e heroe di e partido 
ta conecta un homerun den deep centerleft basta leeuw tras di e 
muraya y ta bolter e score 7-6 na fabor di Blue Stars caminda un 
alegria total a reina bao di e fanaticonan di Blue Stars Plus Ac- 
countants. Den ultimo turno na bate pa Gess Power den cabez di 
7 inning nan ta bin anota dos careda tras di algun hit ayuda pa 
un error importante y asina ta bay ariba 8-7 cual a resulta tambe 
e score final. Arjen Mathilda ta resulta pitcher ganador ricibiendo 
relevo di Franklin Danies den bom di 7 entrada. Pa Blue Stars Plus 
Accountants Raymundo “Mundo” Croes a habri y ta bay 5 inning 
teniendo e wega den bon balance mientras cu Carlos Croes cu ta 
drenta di relevo ta bay cas cu e derota. Gess Power 8 careda, 12 
hit, 1 error. Blue Stars Plus Accountants 7 careda, 10 hit, 1 error. 
Bateadornan cu a destaca pa Gess Power ta Jerold “Beep Beep” 
Martijn, Francis Krozendijk, Giovanni Lane tur di 4-2, Enrique 
Tromp 4-3, Jonathan Tromp 3-2. Pa Blue Stars Plus Accountants 
a destaca cu e madera Carlos Croes 3-2, Gabriel” Chiki” Dijkhoff 
4-2. Cu e resultado aki Royal Power ta pasa fasilmente ocupando 
asina e puesto di honor faltando ulgun wega so den di dos buelta 
pa playoff. Den e promer siman di September ya caba playoff nan 
semi final lo ta iniciando. Fanaticada di softball fastpitch weganan 
ta cayente pues yega tereno pa apoya bo equipo preferi!!!!! 


Campeonato di softball fastpitch a continua 


Digicel Devils ta gana 
Aruba Bank Lady Tigers 


DIADOMINGO ultimo weganan di Comision 
Pro Softball Organiza a continua riba veld di 
Calabas den gran forma. Den e promer partido 
den categoria di damas liga Orkidia e liga di 
flornan bunita Digicel Devils a cuminza recu- 
pera y ta gana nan promer partido contra Aruba 
Bank Lady Tigers cu score di 8-5. Digicel Devils 
8 careda, 3 hit, 3 error mientras cu Aruba Bank 
Lady Tigers tabata tin 5 careda, 3 hit y a comete 
10 error cu porcierto ta demasiado error pa un 
partido. Digicel Devils a sa sigur di a probecha 
di e errornan aki. Myola Wever cu a cuminza 
e partido a resulta pitcher ganador ricibiendo 
relevo den di 4 entrada pa Ludmila Geerman. 
Rachelle Henriquez a perde e partido kende 
a haña relevo di Rudlyn Ras 
den segundo entrada. Mihor 
bateadornan pa Digicel Devils 
ta Rebecca Irausquin 2-1. Pa 
Aruba Bank Lady Tigers a luci 
na plato Christal Koolman, 

Fransesca Diaz di 2-1 y Rudlyn 
Ras 1-1. Den e di dos partido 
Interprint ta forza M&J Pow- 
er bay tie-brake y ta gana e 
partido 11-10. Interprint 11 


careda, 14 hit, 0 error. M&J Power 10 careda, 
5 hit, 0 error. Pitcher ganador a resulta Ramiro 
Lopez kende a drenta releva Richard Lacle cu 
tambe a releva Roderick Lopez. Ivan Romano 
cu a drenta releva Mariano Webb a bay cas cu e 
derota. Mihor bateadornan pa Interprint ta Ken- 
rick Arcaya, Mariano Decena, Benito Gonzalez 
3-2, Benito a conecta un cuadrangular, Richard 
Marera 2-1 y Santos Rangel a bay di 4-3. Pa 
M&J Power a destaca na plato den causa perdi 
Ryan Richardson 3-2. Weganan ta continua dia- 
huebs riba veld di Winston, Diabierna na veld di 
Kudawecha y diadomingo riba veld di Calabas. 
Fanatico di softball competitivo y organiza yega 
bo mester yega. 


Iftff plm 


Abona y ricibi bo corant preferi te na 
porta di bo cas tur mainta 


AVv LMqintg 


Abona yama 583-1400 



THE CINEMAS AT RENAISSANCE 


THE CINEMAS AT PASEO 


DRIVE IN THEATRE 


KLICENSE TO WED (PG-13) 

thurday & sunday 8:00 friday & Saturday: 8:00 & 10:30 
DIEHARD4.0 (PG-13) 

Mondav & Tuesdav: 8:00 


CAR-CRASH 


1 NOW PRONOUNCE YOU CHUCK AND LARRY (PG-13) 

daily: 4:50 7:10 

matinee: 12:10 2:30 

9:25 

late-show: 11:50 

EL CANTANTE (R) 
daily: 5:10 7:30 

matinee: 12:40 2:50 

9:50 

late-show: 12:10 

THE INVASION (R) 
daily: 4:30 6:30 

8:30 

10:30 

matinee: 12:30 2:30 


late-show: 12.35 

RUSHHOUR3 (PG-13) 
daily: 4:00 6:00 

8:00 

10:00 

matinee: 12:00 2:00 


late-show: 12:00 

UNDERDOG (PG) 
daily: 4:15 6:10 


matinee: 12:35 2:25 

EVAN ALMIGHTY (PG) 
daily: 8:05 10:10 

THE BOURNE ULTIMATUM 

(PG-13) 

late-show: 12.15 

daily: 4:55 7:15 

matinee: 12:05 2:25 

9:35 

late-show: 11:55 


UNDERDOG (PG) 
daily: 4:10 6:05 


matinee: 12:20 2:15 

EVAN ALMIGHTY (PG) 
daily: 8:00 10:10 


late-show: 12:15 

EL CANTANTE (R) 
daily: 4:40 7:00 

matinee: 12:00 2:25 

9:20 

late-show: 11:30 

THE INVASION (R) 
daily: 4:05 6:10 

8:10 

10:20 

matinee: 12:05 2:00 


late-show: 12:30 

RUSH HOUR 3 (PG-13) 
daily: 4:20 6:20 

8:20 

10:15 

matinee: 12:10 2:20 


late-show: 12:20 

1 NOW PRONOUNCE YOU CHUCK AND LARRY (PG-13) 

daily: 5:00 7:20 

matinee: 12:15 2:40 

9:40 

late-show: 12:00 

THE BOURNE ULTIMATUM (PG-13) 


daily: 5:15 7:35 

matinee: 12:25 2:50 

9:50 

late-show: 12:10 

Awe nos kier presenta algun 
foto di e celebracion PDR y 
apertura di Tienda di Ley di 
Fundacion Pro Justicia 


SIN duda algun, e multitud di hende cu a acudi na un triple 
celebracion na Windstraat, n’e Centro di Democracia di partido 
Democracia Real, ta confirma cu Democracia Real t’e partido 
mas a crece na miembro y siguidor. 

Durante e anochi aki tambe tabatin apertura di Tienda di Ley, cu 
ta un proyecto di Fundacion Pro Justica. E Tienda di Ley ta algo 
cu e pueblo di Aruba pa hopi tempo tabata pidi pe. 

Riba e fotonan aki, nos di AWEMainta kier ilustra parti di e cel- 
ebracion di diasabra ultimo. Un biaha mas, pabien na Democracia 
Real cu su 3 aña di fundacion, pabien na mr. Andin Bikker, kende 
a cumpli aña mesun dia y pabien p’e apertura di Tienda di Ley, 
cu ta haci tanto falta. 

Graduadonan na IASA 


MINISTERIO di Husticia hunto cu coleganan con- 
cerni cu derechonan di stranhero ta mira e importan- 
cia di e maneho y ehecucion di e derecho di stranhero 
den diferente departamento cu ta concerni cu esey. 

E departamentonan ta entre otro Imigracion, Warda 
Nos Costa, empleadonan gubernamental encarga cu 
in- uitklaring di stranhero, y toezichthouders basa 
riba e LTU a tuma e curso di “Vreemdelingenrecht 
theorie en Praktijk”. 


E curso a cuminsa na November 2006 y termina juli 
2007. En total 140 cursista a gradua y e reparticion 
ta como lo siguiente: 78 di Imigracion, 45 di Warda 
Nos Costa, 6 di Radar/911, y e otronan ta di diverso 
departamento gubernamental. 

E miho tres graudadonan di Imigracion ta: sr.Tromp 
M.C. (8.8), sr.Quant S.M. (8.3), 
sr. Lopez M.I. (8.3). E miho graduadonan di Warda 
Nos Costata: sr. Werleman J.R. (8.2), sr.OsefiaL.E.G. 


(8), sr.Lacle L.W. E miho graduadonan pa Radar/911 
ta: sr.Henriquez V.R.A. (8.5), sr. ZijlstraP.E.M. (8),y 
sr.Tromp R.R. (8). 

E curso a consisti di 5 module cu ta cubri: Vreem- 
delingenrecht-de LTU, de LTU-theorie en praktijk, 
Wetgeving, Rechtspraak y module paspoort. E do- 
centenan 

mr.dr.drs. H.B. van Aller y mr.J.J.P. de Vries tabata 
masha satisfecho cu e resultado. IASA ta felicita e 
graduadonan pa nan logro. 


Campaña anual di vacunacion escolar 


SECCION Cuido Salud Hube- 
nil (Jeugdgezondheidszorg) 
di Departamento Salud Pub- 
lico ta preparando e campaña 
anual di vacunacion escolar. 
Vacunacion di nos much- 
anan ta hopi importante pa 
nan salud y salud publico en 
general. E ta hisa y mantene 
e defensa di e curpa contra 
entre otro diphteria, tetanus, 
polio, cacheton, sarampi y 
sarampi aleman (rode hond). 
Tur e malesanan menciona 
por tin complicacion serio, 
permanente o fatal. 

Seccion Cuido Salud Hubenil 
por vacuna un mucha sola- 
mente si su mayor o voogd 
duna su permiso por escrito. 
Tur mucha cu ta bin na re- 
marke pa vacunacion lo recibi 
un formulario di permiso y un 


foyeto di informacion na scol. 
Ta hopi importante pa e mayor 
o voogd entrega e formulario 
yena y un certificado di vacu- 
nacion di nan yiu na scol. Per- 
sonal di Seccion Cuido Salud 
Hubenil lo recoge formulario 
di permiso y certificado di 
vacunacion na tur Scol Prepa- 
ratorio y Basico. 

E campaña di vacunacion ta 
dirigi riba un grupo specifico 
di mucha cu falta vacuna: 
muchanan na Scol Preparato- 
rio (kleuterschool) cu a nace 
entre prome di oktober 2001 
te cu 31 di december 2002 cu 
ainda no a recibi vacuna na 
edad di 4 aña 

muchanan den prome (1) klas 
di Scol Basico cu ainda no a re- 
cibi vacuna na edad di 4 aña 
muchanan den cinco (5) klas 


di Scol Basico cu ainda no a 
recibi vacuna na edad di 10- 
11 aña 


Seccion Cuido Salud Hubenil 
ta pidi cooperacion di tur 
mayor o voogd di muchanan 
cu a recibi un formulario pa 
yena e formulario y entrega 
esaki hunto cu e certificado o 
buki di vacunacion mas pronto 
posibel na scol. Cuido y pro- 
teccion di nos muchanan ta 
responsabilidad di cada mayor 
o voogd. 



noticia@awemamta.com 


Tel: 583-1400 
Fax: 583-1444 

Servicio Meteorologico kier a aclarea cierto ponencia 


E lama bruto cu tabatin den weekend 
di augustus 18-19 a wordo crea directa- 
mente dor di deining/resake/swells di e 
Horcan Dean, y no un Zuid-wester. 

Den termino di lama tin dos tipo di ola 
cu ta wordo hopi usa: l.Wind-Waves, 
2.Swells/deining. 

Wind waves ta olanan cu ta wordo crea 
directamente dor di biento riba un area 
(fetch area). 

E grandura di e olanan den un region ta 
depende di e area cu e biento ta supla, 
e periodo di tempo cu biento ta supla y 
e forza di biento. 

Swells/Resake/Deining ta olanan cu un 
periodo largo cu originalmente a wordo 
crea dor di biento, pero nan a laga e area 
di biento (fetch area) unda nan a wordo 
crea nan originalmente. 

Wind-wave tin periodo hopi biaha me- 
nos cu 9 seconde y deining su periodo 
ta entre 9-16 seconde. 

Manera por wak riba Figura 1 bo por 
ripara Horcan Dean den e parti nort 
central di Caribe. 

E area marca t’e fetch area di Horcan 
Dean, unda tin biento fuerta cu por crea 
olanan grandi. Riba figura 2 bo por ri- 
para cu net banda e area ei tin e olanan 
mas halto. 

Lama na Aruba a cuminsa bira bruto 


prome cu biento a bira West, y pa colmo 
no tabatin forza casi. Diasabra e biento 
for di West no tabata keda un periodo 
largo y no tabatin forza significante. 
Tambe tur e biento fuerte di Horcan 
Dean tabata hopi leu di Aruba. 
Diadomingo ainda lama tabata bruto, 
maske cu biento a haya un componente 
for di Oost y tabatin hopi mas forza cu 
diasabra. 

Pues ta deining o resake o swells tabata 
crea condicionnan p’e lama bruto. E 
biento di West no tabata significante pa 
crea ola di importancia. Si bo a tuma 
nota di e periode di e ola bo por a ripara 
cu e tabata entre 11 pa 14 seconde, pues 
deining. Zowel na costa 
Oost, Noord y West e 
periodo tabata 11-14 
seconde. 

Dor di e proximacion 
di Aruba cu Venezuela 
y e manera cu Aruba 
ta ubica, ta crea condi- 
cionnan faborable pa 
deining crea lama bruto 
na Aruba tin biaha. 

Ora olanan ta di e peri- 
odo cu ta considera 
deining y for di cierto 
direccion, condicion- 


nan ta faborable cu e ola por lora y 
drenta n’e areanan cu normalmente ta 
protegi (Bushiri Hotel pa Arashi). 
Modelonan di lama cu Servicio Me- 
teorologico ta usa, a indica cu lama por 
bira bruto dor di deining for di diasabra 
(Figura 3). Tabatin loke nos na Meteo ta 
yama un deining front cu tabata bin for 
di Oost y NoordOost. Olanan crea dor di 
biento mes lo a keda olanan menos cu 3 
pia segun e modelo. 

Normalmente ora tin horcannan pasan- 
do den Caribe of ora tin frentenan frieu 
cu no ta move mucho panort di His- 
paniola, Aruba por haya condicionnan 
faborable di deining cu por crea lama 


bruto na cierto areanan. Ora Servicio 
Meteorologico indica cu lama por bira 
bruto dor di deining, semper bo por 
haya lama bruto y zeewier riba tera n’e 
areanan protegi. 

Olanan di deining semper ta ranca afor 
mas fuerte cu olanan di biento local. 
Servicio Meteorologico (fo’i diahuebs 
16 di augustus) a avisa di hopi adelanta 
cu lama por bira bruto, y Centro di 
Pesca Hadicurari (fo’i diabierna 17 di 
augustus) a saca aviso pa piscadornan 
tambe, pues e no por tabata sorpresa. 
Eventualmente Coastal Zone Manage- 
ment lo instala boeien pa por duna un 
mihor indicacion di e deining. 



Wove Direcbon ónd Herqht (FT) 
08ZiaAUG2007 


Wove Diredion ond Swell Period (s) 
08ZI8AUG2007 

Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 


Ve.U.“ceLLLui:l^LeL 




J 

o 

I 




o 

s 


Solamente 

.00 



pa ana 


Bishita nos pagina di internet na 

www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 

**Si bo no tin credit card, manda nos un email na 
orders@your-connexion.com cu bo datonan personal 


Dean no 
a pasa, 
pero si a 
laga su 
marca 
atras 

HORCAN Dean a pasa basta 
leu for di Aruba, pero si tabatin 
su influencia riba direccion di 
biento, el a laga nos sinti un in- 
menso calor y a cambia rumbo 
di coriente di nos laman. Y 
maske cu el a pasa na un distan- 
cia hopi leu for di Aruba, Dean 
a confirma cu ningun hende no 
por el contrario naturalesa. 

E no mester ta un sorpresa pa 
ningun hende, cu ora biento y 
coriente di lama cambia, un di 
e efectonan cu sigur nos playan- 
an ta sinti, t’e olahe halto, pero 
tambe cu e ta trece cune un 
cantidad di yerba di lama benta 
riba nos bunita playanan. E 
olanan halto di otro direccion, 
otro biaha hasta ta tira baranca 
riba nos playanan bunita, y e 
biaha aki atrobe e tabata un 
cantidad di yerba. Nos mester 
ta prepara p’esaki tambe. 

Mester reconoce e trabou in- 
menso cu personal di e difer- 
ente hotelnan a haci, hunto cu 
personal di DOW, pa limpia nos 
beachnan atrobe. Naturaleza 
mes lo percura p’e bira blanco 
atrobe y yena unda laman a bai 
cu parti di nos beach. 

AD PATRES 

f u n e r a 1 h o m e 


van Rensselaerstraaf 2 TeL: (294) 5H4-2299 

San >J icolas - Aruba SS4-8413 

E-mail: adpatr«s@setarnet.aw Fax: (297) 5S4-2266 


“Mi tin Dios pa wardador, 
pues mi’n tin falta di nada, 
den cunucu di yerba berde 
E ta ponemi sosega. 

E ta hibami na awanan trankil 
pa mi bolbe haña forza.” 

Psalmo 23 vers. 1,2,3. 


Cu inmenso tristesa na nos curazon. 

Nos ta participa fayecimento inespera 
di nos estimado esposo, tata, abuelo, yui 
y ruman: 



Mr. Seferiano Geerman 

Mihor conoci como:”Zoek piskado” 

*23 Maart 1944 +19 Augustus 2007 

Na nomber di su esposa: 

Sra. Filomena Geerman-Kock 

Su yuinan: 

Valeriano (Vale) y Ron,Marciano (Janchi) y compañera 
Mariano y Yvette,Celia Geerman 
Victoriano (Jani) y Gina,Girigorio (Gregy) y Mayra 
Su yuinan di criansa: 

Gina Espinosa y compañero 
Merelyn Espinosa y compañero 
Katrin Zehl 
Su rumannan: 

Vda. Juanita Panneflek y famia 
Vda. Jolanda Paesch y famia 
Vda. Ayleen Kock y famia 
Roman Jansen 

Su nieto y nietanan: 

Anamar, Shahiro, Marjay-Lee, Geerman,Haschmir, Dylan 
Geerman,Jurgen, Andrew Geerman,John Dirksen Jasmine 
Geerman,Twinkey Geerman,Shauny Verkaart 
Swa y cuñanan: 

Carmen Kock y famia 
Ana Maria Kock y famia 
Vda. Rubi Ridderstad y famia 
Rosimbo Lopez y famia 
Vda. Ika Kock y famia 
Tur su Sobrino y sobrinanan 
Primo y primanan 
Comer y compernan 
Amigonan di cas: 

George Geerman y famia 
Buchi Angela y famia 
Jimmy Chinez 
Utu Ras 
Pito Geerman 

Y tur su amigonan piskadornan y tur bisiñanan y conocirnan. 
Especialmente docter:E. Westrate y su amigo y amiganan di 
Centro Medico San Nicolaas. 

Y demas Famia: Geerman, Kock, Panneflek, Paesch, Jansen, Knol, 
Romano, 

Dubero, Eduwardo, Zehl, Maduro, Salazar, Dubero, Pineda, Ras, 
Schwengle, 

Arends, Quant, Werleman, Espinosa, Bislip, Donata, Dorothal, Lopez, 
Wemet, De Cuba, Danker, Ridderstad, 

Famia Maduro na Corsow y Hulanda, 

Famia Meyers na Corsow. 

Nos disculpa si den nos tristesa y dolor nos por a keda sin menciona un 
of otro famia. 

Acto di entiero lo tuma lugar Diabierna dia 24 di Augustus 2007 pa 
4’or di atardi na misa Santa Theresita na San Nicolas y después 
saliendo pa Santana Catolico na San Nicolas. 

For di 2’or di atardi :”Zoek piskado” lo ta reposa na misa Santa 
Theresita na San Nicolas. 

Adres pa condolencia: Weg Seroe Blanco 8-C 



AD PATRES 

f ii n e r a 1 h o m e 


van Rensselaerstraat 2 TeL: (294> 584-2299 

Sun Nicolas - Aruba 584-8413 

E-mail: ádpatres@setai net.im Fax: (297) 584-2266 


“The Lord is my light and my salvation 


from whom shall I be afraid?” 


With deepest sorrow we announce the passing 
away: 



Mr. Hezekiah A. Warner 

Better known as: “Piet or The Doctor” 
Ex-Lago Employment 


Left to mourn are his: 

Wife: Venitia E. (Gigi) Warner -Woods 

Children: Mildred Graaf and family 

Yvonne Royer and family 
Hubert Hassell and family 
Antonio Warner and family 
James Spanner and family 
Family Spanner 

Sister: Garlie Godet and family 

Brother: Theophill Warner and family 

And families: Wamer, Woods Godet, 

Flemming, Spanner, Royer, Hassell 


Funeral service will take place on: Friday August 24th 2007 at 
Methodist Church in 
St. Maartin. 

The remains will be laid to rest at the Methodist Cemetery in St. 

Mmim ■ 


r ■ 

n ri f u n e 

van Rensselaerstraat 2 TeL: (294> 584-2299 

Sun Nitolas - Aruba 584-8413 

E-mail: adpalif s(« selarnet.^w Fax: (297) 584-2266 

GRADICIMENTO/ INVITACION 

Na nomber di su esposa Luisa Boezem-Schwengle, 

yiunan y famia kier a gradici tur bisiña, conoci y 

amistadnan cu di un of otro forma a duna nan atencion 

y yudanza durante enfermedad, fayecimento y entiero di nos querido 

esposo, tata, welo, ruman y suegro: 




Lorencio Gonzalez 

“Boy” Boezem 


Gradicimento ta bai na tur esnan cu a manda flor, 
krans, karchi, telegram y yamadanan telefonico. 

Un danki especial na Ad Patres Funeral Home pa 
nan excelente servicio. 

Alavez nos ta invita pa tres santo sacrificio di misa: 

Diahuebs, 23 di augustus 2007 

Diabierna, 24 di augustus 2007 y 

Diasabra, 25 di augustus 2007 tur pa 7’or di anochi na 

Misa Sagrado Curason na Savaneta. 



r a 1 h o m e 


Clausura 
e Fiesta 
di Sta. 
Filomena 

EN conexion cu clausura di 
e Fiesta di Sta. Filomena lo 
wordo celebra mundialmente 
riba diadomingo venidero 26 
di Augustus e consagracion di 
hoben - y muchanan na Sta. 
Filomena. Nos isla cu ta ben- 
diciona cu un misa na su honor, 
esta Paradera, lo celebra e 
acontecimento grandi aki cu un 
Santo Sacrificio di Misa diado- 
mingo awor pa 10 or di mainta. 
Nos ta suplica tur hoben- y 
muchanan riba henter nos isla 
pa asisti na e Santo Sacrificio di 
Misa aki ya cu Santa Filomena 
Virgen y Martir ta e Patrona 
di mucha y hobennan ya cu e 
mes a muri como martir pa nos 
Senjor Hesu Cristo na e edad di 
13 anja. Nos ta spera tur mucha 
- y hobennan pa ta den misa pa 
9.45 am, Nan ta bai sinta den 
e bankinan mas padilanti den 
Misa. Na e momento ey nan lo 
ricibi un medaya di Sta. Filo- 
mena directamente treci for di 
e Santuario di Santa Filomena 
situa na Mugnano del Cardinale 
na Italia. 

Despues di e Santo Sacrificio 
di Misa e mucha - y hobennan 
lo sali den un procesion pa bai 
den e Parke di Sta. Filomena 
na unda nan lo hanja e bendi- 
shon special pa e ocasion aki. 
Despues di esaki lo nos bai den 
Club Caiquetio na unda lo tin 
e ripiticion di e Exposicion di 
articulonan di Santa Filomena 
cu lo tuma lugar te mas o menos 
2.30 di atardi. 

Ta bai un suplica special na e 
mucha- y hobennan si nan por 
bin bisti na color blanco. 

Nos ta spera cu henter Parokia 
di Paradera y tambe pueblo di 
Aruba en general y tur devoto 
di Sta. Filomena lo asisti na e 
celebracion aki diadumingo 
venidero na Paradera. 

Johnny 
Walker 
Black- 
Label 
Tour B- 
Ranking 

DIASABRA awor 25 di augus- 
tus lo continua e di tres parade 
di e B-Ranking di FEBIAR. 
For di awe caba por pasa na 
Smooth Billiard Zone y inscribi 
serka Fredley. Inscripshon ta 
solamente Awg 25,00 y mester 
paga pa inscribi (esaki no ta un 
“drukfout”! Di berdad tin cu 
paga ora di inscribi!). Ultimo 
parade a keda gana pa e Mar- 
lon Tromp, talento hoben cu’n 
corte di cabey “approved-by- 
EPB-standards”, cual resultado 
a laga basta hende cu dolor 
(vooral esnan cu a kere cu nan 
por a jegaaaaa fasilito)!! Awor 
sed di venganza ta den curpa 
di un y tur y nan kier jegaaa y 
pone drama, pero Marlon a laga 
sa cu caminda un ta come, tur 
por come y diasabra lo tin pa 
tur!!!! Lo tira lot diasabra pa 
5’or y di biaha e weganan lo 
cuminsa. E torneo ta double 
elimination 8-ball. Tin un lista 
di “Pro-Players” cu no ta ser 
permiti pa hunga B-ranking. 
Esnan cu purba drenta cu ID y 
barba falso lo dal den seko ya 
cu ta bay tin control severo!! 
Pa bo haya sa si bo ta riba e lista 
aki bo mester contact Sr. Juan 
Ridderstap “El Presidente” na 
presidentefebiar@gmail.com . 
Despues di e parada aki FEBIAR 
lo publika e updated B-Ranking 
list. E pregunta cardinal den 
integrante nan di “The B-List” 

ta.Lamper por dal dos biaha 

tras di otro n’e mes un lugar???? 
Si bo kier sa e contesta di e pre- 
gunta aki bin sin falta diasabra 
awor desde 5’or di atardi na 
Smooth Billiards den Katra 
Building na Bushiri pa bo wak 
si e “gel” lo wanta biento duro 
e biaha aki atrobe!!! 


AD 


n n f u n 

vun Ren&selaerstraat 2 

Sun Xicolas - Aruba 

E-mail: adpatres@setarnet.aw 


h o rn e 

TeL: (294> 5S4-2299 
584-K4 1 3 
Fax: <297> 584-2266 


6 The Lord is my light and my salvation 
from whom shall I be afraid?” 


We hereby announce the 
passing away of our beloved: 



Cynthia Valiva Francis 

Better known as: “Blacky” 

Date and time of funeral will be announced later 

Address for condolences: Bernhardstraat #216 
From: 7:00 pm to 9:00 pm 



ffl 

1 Mementomori Funeral Home N.V. 

Yolanda - Leo - Eugene 
l Tel: 5833358 - Fax: 5837711 


“Señor ta mi wardador, mi n= tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa. 

5? 

Ps. 23:1,2,3 

Cu inmenso tristeza na nos curazon, nos ta participa cu a fayece 
na Republica Dominicana 

Nicolasa Ranes-Simé 

Acto di entiero cual ta tuma lugar diahuebs 23 di augustus 2007 
pa ll'or di mainta saliendo for di Misa San Francisco pa santana 
catolico den Caya Ernesto Petronia. E shinishi di Nicolasa 
Ranes-Simé lo ta reposa for di 9'or di mainta den Misa San 
Francisco na Playa. 


“Los Laga Bai” 

Cu honda pena nos ta 
anuncia fayecimento di 

Sr. Pedro C. Fingal 

mihor conoci como “Sain”. 

Ruman di nos “groupleader” 
John Fingal. 


Nos ta extende nos mas sincero 
condolencia na su señora, yiunan, 
John y demas famia. 

Nos ta desea nan hopi forza den e 
dianan dificil aki. 

Cu “Sain” sosega na paz. 



u* 

m 

w 


AD PATRES 

f u n e r a 1 h 


«0 m 

□ 

vun Rensselaerstraat 2 

San Nicolas - Aruba 

E-mail: adpatres@setarnet.a\v 


“The Lord is my life 
And my salvation, 

Whom then shall I fear 
The Lord is the strength 
of my life of whom them 
Shall I be afraid. Psalm 27. 

Cu inmenso tristesa na nos curason, 
nos ta participa fayecimento na 
Hulanda (Amsterdam): 


Rosimbo Angela 

Mihor conoci como:”Chimbo’ , 


Dia y ora di entiero lo wordo 
anuncia despues. 


o m e 

TeL: (294) 584-2299 
584-8413 
Fax:(297)584-2266 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Cerca Dios so mi alma ta na pas, 
ta di dj=E mi salbacion ta bini. ” 

Ps. 62:1 

Cu honda pena pero agradecido pa tur locual e la haci y significa pa 
nos, nos ta anuncia fayecimento inespera na Bogota, Colombia di nos 
estimado: 


Pedro Cristobal 
Fingal 

mihor conoci como: “Sain ” 
ex- empleado di LAGO - ISLA - WEB 
Na nomber di su: 
esposa: 


yiunan: 


nieta y nietonan: 


Jolanda 

Fingal-Querero 
Maureen y 
Gustaaf 
Erasmus 
Richard y 
Roselyn Fingal 
Nelson Fingal 
Tamara Fingal 
Shadira Fingal 
Jeremy Erasmus 



manera yiu: 

manera nieta 
rumannan: 


famia: 


Cheryl Monah-Trimon 
Angely Trimon 
Francheska Trimon 
Freddy “ Peppep ” Fingal 
Olivia y Ogenio Maduro y famia 
Fridoline Fingal 
John y yiu Mark Fingal 
Helen Fingal y yiunan Daniela y Ellery 
Ramon “ Cotchi ” Tromp y famia 
sobrino y sobrinanan, primo y primanan, comer 
y compernan, ihanan, 

Fingal, Tromp, Maduro, Hek, Ridderstaat, Dirksz, 
Gomez, Rojer, Quandt, Colina, Holsman, v/d Biezen, Zievinger, Wong, 
Querero, Garcia, Heralal, Scheffer, D’Aguiar, Lacle, marchena, Trimon, 
Martin, Chase, Franken y demas famia ta invita tur amigo, bisiña y 
conoci pa asisti na e acto di entiero cual dia y ora lo wordo anuncia 
despues. 

Adres pa condolencia: Caya Ernesto Petronia 31-A 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 

Copa amistad entre compania #2 2007 


B&P/ INTERFACE ARUBA N.V 

TRAINING AND CONSULTANCY 


We are pleased to announce our training schedule for the month of August and 
September 2007. We can also provide these trainings as, customized In-Company training. 

► Practical Management (Starting August 23) 

► How to Discipline Employees and 
Correct Performance Problems (August 29) 

► Supervisory Skills (Starting September 4) 

► Secretarial Course (Starting September 10) 


For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



TA BUSCA 


Panadero 

Mester pa drenta servicio di inmediato 
Un Panadero, cu experiencia. Mester por sa di dirigi, 
lidera y sa tur cos di produci pan di cada dia. 

Si bo ta interesa, tuma contacto cu nos durante ora di oficina. 

Panaderia del Pueblo 
Guayabastraat 4 
Tel. 582-1915 


E afla aki nos ta organisa COPA AMISTAD if 2 entre companianan 
pa di 2 aña y nos kier a invita boso pa join nos un biaha mas cu 
mesun entusiasmo y fanaticada cu aña pasa, paso ta a boso ta haci 
e torneo aki uno GRANDI!!! 

Forma bo equipo, invita bo coleganan di trabou pa bin apoya, haci 
buja y sinti e emoshon di cada wega cu ta hincabo den e trans 
di sintibo orgulloso representando bo compania. Si aña pasa bo 
no a clasifica, e ana aki bo tin chens pa demostra cu bo ta bai ta 
fuerte y cu bo contricantenan mester match out, paso bo ta bai 
bin todo por todo !!! 

E reglanan ta masha facil, nos lo hunga softball slowpitch, tur 
hungador mester ta traha na e compania menshona (si tin hun- 
gador illegal, bo lo wordo descualifica di e torneo). Después nos 
lo anuncia un reunion general pa presenta y discuti tur e reglanan 
y reparti e schedulnan. Tambe un biaha mas nos ta pidi pa tur 
compania bini uniforma, cu T-shirt y petchi cu cualkier producto 
cu nan ta distribui. 

Nos ta pidi tur companianan manera boso hana e formulario 
aki, jene y mande pa nos ya cu participashon ta limita y esun 
cu jega prome ta bebe awa limpi. Torneo ta cuminsa dia 22 di 
September, 2007. 

Un biaha mas danki pa boso co-operashon, sperando sigUr sigur 
cu e aña aki ta bolbe bira uno grandi y jen di sorpresa. Pa mas 
informashon por contact Aramis Hilario na 
cel # 568-1208 / 582-1304, entre 8:00am -9:30am y l:00pm 
-2:30pm. Deadline pa inscripshon ta 5 di September, 2007. 

CCRSQA/ 



su | do | ku 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

EASY #1 

MEDIUM #2 




Servicio pa Comunidad 

|Telefon di Emergencia^H 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


■ Botica na Warda ■ 

Pabou di Brug: Botica Central 
Pariba di Brug: Botica San Lucas 

■ Dokter na Warda 

Pabou di Brug: Dr. De Haas 
Pariba di Brug: Dr. Horenbeck V. 

I Otro Servicionanl 


Polis I 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOSAfl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor "Toko'' Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

Papiando di auto estima 

Si auto estima ta algo cu nos ta vlora pa nos yiunan, 
quizas lo ta bon yuda nan logre. Ta parce cu cada 
adolecente mester pasa door di bida y dal su cabez na e 
mesun baranca, experienciando e sentimentonan teribel di 
inferioridad y di no ta sirbi. 

Pa yuda muchanan minimalisa e experiencia aki, mi a 
decubri cu ta benefioso pa papia cu nan di confianza hopi 
prome cu nan alcansa adolecencia. Por ehempel, ora un 
mucha topa un otro cu ta mucho timido pa papia cune of 
siquiera mire den su wowo, bo por bisa despues: "Bo a 
ripara cu J immy no ta mira niun hende den nan wowo 
(cara) ora e papia cu nan? Pa kico bo ta kere cu e'la sinti 
avergonza ora e tabata papia cu nos? Bo ta kere cu e no 
tin mucho confianza den su mes?" 

Ora e añanan di scol primaria ta cabando bo por papia 
abiertamente riba sentimentonan di auto estima abao, y 
con nan ta converti den accion. 

Por ehempel, ora un mucha comporta su mes malo na 
scol, quizas bo por puntra bo yiu di esey. "Pa ripara con 
ridiculo David a actua den klas awe mainta? E tabata trata 
duro pa haya tur hende nan atencion, berdad? Bo tin algun 
idea pakico e mester di atencion cada minuut di cada dia? 
Quizas ta pasbra David no ta gusta su mes mucho". 

Ora nos educa nos yiunan di e manera aki - pa mira otro 
den un luz mas realistico, preservando nan mes dignidad y 
sentido di valor - nos ta pone e fundeshi pa nan mes 
auto-estima durante e inevitabel turbulencianan di 
adolecencia. 



labco r □ ? M- 

MEDICAL / HOMIHEALTHCARE 


RENTAL/SALE of Medical & Home- Healthcare 




* Whaelchaires 

* Bcds 

* Watkers 

* Bathchair 

* Commodes 

* Criitches / Canes 


* Oxygen Concentratons/Cylinders 

Drtficuitv waiking 

Reut a portatila electro scooter 

(Fits in att ears^ rrutks, 4ttbs). 


Tel: 582-B651 Fergusonstraat #52 r Dakota 


Çf) _ ii&nne> 

Peluca aki Hairpiece ayaH 

Peru e unicu Juj»ar cu c\pcricnria, culidad. 
strvicio y bon prijs ta (~C _ Q 

J Beimly Salun 

Luci sentpcr bumta hasienda un cambio tofal ariba bo 
apanencia, E mikor dtn: PermanenU Make-L p t tfairwemvwg. 
Braiding, Haimtyiing, Acry tic, Get Saits * Ptmytait. 


fktit/i bo éi BtUtJa D Ytfotwi 


Bcaun Salun & llair Ccntcr 

Fereusonstraal 52 
Tel; 5S3-7I5* 




B0 CONECCI0N CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 



PA TUR FIESTA 


PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa Augustus 23 2007 


PlacaExlrarnero 

BarkPaperen 

VUssaerv Cheque 

RasChequeen 

CMerBoekingen 

Benta 

na 

PiHico 

USDollar 

1.77 

178 

180 

CANDdlar 

1.66 

168 

170 

Engelse Pond Sterling 

3.47 

3.52 

3.58 

ZAteeseFtankperCHF. 100 

147.69 

14841 

149.21 

NedArt GUden perANG. 100 

98.00 

100.00 biljetten 100.20 
<±q/c*/etoeking 100.00 

J apanse yen perj PY. 10.000 

15383 

155.24 

15680 

EuoperXEU. 100 

23841 

240.58 

243.00 



Provision di Devisa 1.3% 

Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


(£/)Aries 21 Mrt-20 Apr 

Bon dianan pa bisa loke bo ta pensa sin tapa 
nada. Sin embargo, lo bo mester cuida e emocionnan 
menos sutil y cuminsa traha riba bo propio limitenan. No 
lagabo wordo hiba doordi rabia oftristeza. 


H 


Tauro 21 Apr- 20 Mei 


Bai cu e flow cu bida ta presenta pabo. 
Corientenan di afecto y amistad cu seguramente 
lo yudabo cura algun dolor chikito di ultimo dianan. 
Abrazonan y reencuentronan cu ta permitibo ta bo mes 
sin tanto presionnan pa cumpli e responsabilidadnan. 


« Geminis 21 Mei- 20 Jun 

Bo tin bo cabez yen di plannan y ideanan cu 
ainda bo no a cuminsa cu nan. Dianan pa pone man na 
obra y sobre todo, laga e ideanan riba e pasado cu ya no 
ta presenta ni gozo ni beneficio atras. 



Cancer 21 jun- 20 jui 

Parse cu e siman ta radica den scucha bo 
propio stem interior. Bo no tin salidanan y lo bo mester 
enfrenta cu bo mes. E otronan no ta acudi, no ta yega, 
no ta responde. 


MÉl Leo 21 Jul - 20 Aug 

Hpr Movecionnan di amornan y encuentronan ta 
varia. No pone limitenan ni condicionnan. Keda serca di 
loke abo ta sinti sin lagabo wordo hiba pa exigencianan 
di otronan. Sigui bo propio criterio y bo sentimentonan. 


M Virgo 21 Aug - 20 Sep 

Tin soñonan cu no semper por tuma lugar sin 
cu un hende move un dede, pero realidad ta mas fuerte 
y ta mihor pa mantene e pianan riba tera cu accionnan 
concreto di tur dia. Ta for di eynan bo por fortalece bo 
avance pa cu e obhetibonan di cada dia. 


/fk Libra 21 Sep - 20 Okt 

Tempo perfecto pa recupera cada un di e 
intencionnan grandi cu bo tin warda. No lubida cu cada 
aspecto di bo bida ta depende di con bo mes manehe. 


, AScorpit 

Nolubidadil 


IO 21 Okt-20 Nov 
i di bai mas leu cu e prome asuntonan 
cu bo tin riba lesenaar. Ta mihor pa pensa den grandi 
y establece bon liñanan di trabao. Dianan pa e bon 
finanzanan. 


Saqitario 21 Nov - 20 Dec 
jyS Bo ta den un proceso di gran armonia y 
encuentro di bo propio soñonan. Bo no kier pa ningun 
hende opina y bisabo kico pa haci. 


5L Capricornio 21 Dec 20 jan 

Laga atras e sensacionnan di esfuerzonan, 
exigencianan y varios dolor. Cuida bo mes cu afecto y 
mantene e animo na halto e dianan aki cu ta bin carga 
cu sorpresanan excelente, tanto riba plano laboral como 
afectivo. No laga e oportunidadnan bai. 



Aquarius 21 jan -20 Feb 

A pesar di e dificultadnan continuo ta mihor 
iTárma cu un bon caha di exitonan pasobra bo ta mas 
cu bon acompaña durante e periodo aki. No ta exigente 
y laga pa despues e dudanan y complicacionnan chikito 
cu bota wakden futuro. 



^ Piscis 21 Feb - 20 Mar 

Bo por yega hopi leu si bo sa con [a bisa 
loke bo ta pensa sin cu e sona manera alabo personal. 
Tempo perfecto pa recoge e resultado di bo accionnan. 


EMERGENCYPHONENUMBERS 


Volorinary Servi«CK: 5 H 5 fMOO 


Pick ii |i (irinjurcd iiniitiuK or 
1111 i 111 iits Ui Ih 1 fulhiiiii/.cd 


Contrera* VctL-rin:iry: 587 091 7, 5H7 4467. 993 0404 

Way*c& Clinic: 5821720 

Wcckcnd cmt’rycncy: 91 I Aililxc nliich rlocOir on c:itt 
Animal Slicllcr: 582 1623 I.usl rcsorl 

Scrliin.ii : 5K4 5080. 584 0152, 584 6456 Hlck up dcnd uninuitn 

We save, wc care, we ccluaite! 

EPotretdi Dia 


noticia@awemainta.com 




Shanghai, CHINA: Riba e potret aki por mira e man robez abnormalmente grandi di Liu Hua di e provencia di Jiangsu, promer di su 
cirugia radical plastico na e hospital #9 di hende na Shanghai. Liu ta sufri di un enfermedad raro yama macrodactyly cual ta causa 
weso y cuero pa crece den un forma extraordinario. Un vocero di e hospital a bisa cu esaki tabata e man mas grandi na mundo cu 
e duim midiendo un largura di 26 centimeter y e peso di e brasa na un total di 10 kilogram. 



Diasabra ultimo, nos amiga, Carina Hagens a recorda un otro primavera. El a celebra e hecho unico aki na su cas, den union di su famia 
y un cantidad di amiga. Carina, un biaha mas, di parti di nos di AWEMainta, masha masha pabien y hopi aña mas di bida. 


Nos Mundo Loco 


Experto forensico 
ta test carson 
di casa 

Un experto forensico Mericano a 
ser kita di trabao dor cu ela usa e 
facilidadnan di laboratorio pa test e 
carson di su casa pa DNA, pa haya 
sa si e tabata corta su orea. 

Ann Chamberlain di 33 aña di Okem- 
nos, a ser despedi for di e Laboratorio 
forensico di polis di e estado di 
Michigan. 


Durante e caso di divorcio di e muher, 
ela admiti di a test e carson di su casa 
Charles Gordon pa DNA, pasobra e 
tabata sospecha cu e tabata corta 
su orea. 

Bao interogatorio di un abogado, 
Sra. Chamberlain a ser puntra si ela 
descubri algo for di e test cu ela haci 
di DNA. 

"Un otro muher. E no ta ami,” ela 
responde. Su casa a nenca di a corta 
su orea. 

Chamberlain a ser suspendi cu pago 
for di e laboratorio forensico pendi- 
ente un investigacion. 

E vocero pa e departamento di polis 
di e estado di Michigan, Shanon 
Akans a confirma cu despues di e 
investigacionhaci pa e departamento, 
Chamberlain a wordo kita for di tra- 
bao, pero a nenga di contesta mas 
pregunta riba e topico pa rasonnan 
personal. 

Sr. Gordon, un ex hungador di e liga di 
football Canades, y Sra. Chamberlain 
a ricibi nan divorcio na Juli. Nan tin 
1 yiu hunto. 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Xpresa bo mes 


Desaroyo falso y un inhustitia social floreciente ta 
birando mas y mas e signatura di e Gobierno aki 


Pa: B. Dijkhoff, miembro di 

BO ta papia di desaroyo real ora for 
algo existente, bo ta dune un empuhe y 
mehor’e haciendo uso di tur su poten- 
cialnan. Loke ta bin ta pasando ultimo 
tempo na Aruba no tin nada di haci cu 
un desaroyo real sino mas bien cu haci 
ganashi den un forma sin berguensa. 

Placa a para bira e motivacion principal 
di existencia di e Gobierno aki, pa te has- 
ta pone un banda nan mesun ideologia 
cu t’esun di Social Democrata. Den tur 
sorto di forma nos ta mira personanan 
cu capital ta podera di bienes cultural di 
e pais aki y tranforma nan den negoshi 
pa haci ganashi pa nan mes. 

E personanan cu capital aki kier bende 
nan idea comosifuera cu ta algo bon pa 
Aruba, pero si analisa esaki bon por con- 
stata cu e unico cu lo beneficia di esaki 
na grandi t’e capitalista aki mes. 

Ta tristo di mira cu esnan cu mester sali 
na defensa di pueblo, ta ripiti exacta- 
mente loke e capitalista ta bisa. Ta parce 
cu nos gobernantenan tambe a sucumbi 
pa placa lubidando ta pa ken nan mester 
traha y ta regala y otorga tur tipo di 
permisonan n’e personanan cu capital 
sin ningun forma di control. 

P.e. por a tuma nota con Gobierno a 
tuma e desicion pa desplaza un grupo 
di piscado for di waf chikito cu pa añas, 


AVP 

eynan tabata nan lugar di mara nan boto 
sin siquiera pone e piscadornan aki na 
altura di intencion di Gobierno. 

Cu otro palabra Gobierno ta haya cu e 
no tin cuenta pa duna na ningun hende 
tampoco. Pa placa un herencia cultural, 
cu t’esun di piscamento, ya no tin balor 
mas y mester ser elimina. Ningun di e 
piscadornan lo bai ser beneficia di un of 
otro forma si e proyecto aki sigi. 
Gobierno y tampoco e desaroyador no 
ta interesa den e piscador. Nan no ta bai 
cumpra pisca for di nan, piscadornan lo 
no haya un boto mihor, e piscadornan no 
lo haya un condominium y sigur nan no 
lo haya “aandelen” den 
e proyecto ey. 

E proyecto no tin nada 
di haci cu piscamento. 

Pueblo di Aruba en 
general tampoco lo no 
conoce mucho benefi- 
cio den e tipo di proyec- 
tonan aki. Trahadornan 
lo ser importa pa traha 
eynan pasobra nan ta 
mas barata. 


riba nan lista pa haya parti di esaki. E 
Minister probablemente lo bai ser rec- 
ompesa generosamente den e siguiente 
campaña p’e esfuerzo cu e a haci. E 
desaroyador t’e unico cu lo haci ganashi 
bruto den henter e asunto aki. 
Gruponan di presion den comunidad 
manera “Aruba Dushi Tera”, cu antes 
te hasta a recuri na violencia pa sali na 
defensa di lagadishi y shokonan, awe ta 
para n’e mesun banda di e gobernant- 
enan aki. 

E piscador Arubiano y herencia cul- 
tural di Aruba no ta hayando e mesun 
atencion cu e lagadishi y e shokonan a 


haya. 

E Gobierno aki pa basta tempo caba a 
perde tur nocion di realidad. E grito pa 
mas placa a bira un adiccion cu ta hiba 
nan na bende delaster un cos cu nan 
haya nan dilanti. Esaki cu e unico meta 
pa mantene loke nan tin of pa haya mas 
pa nan mes of pa un grupo priveligia 
den sociedad. 

Un tipo di husticia social cu nos ta mira 
den paisnan Latino unda cu tin diferen- 
cianan grandi entre esnan cu tin y esnan 
cu no tin. AVP den ningun forma lo per- 
miti e degeneracion cu ta tumando lugar 
bao di Gobierno di MEP aki sigi. 



E placa di belasting lo 
bai den caha di Gobi- 
erno y ta mas cu claro 
cu piscadornan no ta 


AnimariRiglftsPAruba 

EMERGENCY PHONE NUMBERS 


Vetcrinary Services: 585 0400 


Pick iip of injured animals or 
animals to bc eufhanized 


Contreras Veterinary; 587 0917, 587 4467, 993 0404 
Wayaca Clinic; 582 1720 

Weekend emergency: 911 Advise which doctor on call 

Animal Shelter: 582 1623 Lastresort 

Serlimar: 584 5080, 584 6152, 584 6456 Pick up dead animals 

We save, we care, we educate! 


Puntual, comodo y sympatico 

A young and growing regional airline 
seeks following personnel: 


- Unlicensed Aircraft Technicians - 


Please send your resume with a covering letter to: job@tiara-air.com 


General Air Services N.V. 

Ta en busca di empleado profeshonal, cu caracter flexible y dinamico 
cu entusiasmo pa cuminsa traha como 

RAMP BAGGAGE HANDLER 

Na nos Aeropuerto International Reina Beatrix 


Kon pa aplica si ta interesa? 

Bo por pasa libremente na nos oficina situa na Airport (International Side) 
for di Dialuna pa Diabierna puntra pa Cheryl Anthony of e-mail nos bo CV 
na hra@genairaruba.com.Pa mas information jama na 524 2424 ext 137 

Lama bruto a daña neishi di tortuga marino 


DEN e ultimo fin di siman varios neishi 
di tortuga di lama a wordo daña dor di 
e lama bruto. Diasabra 6 or di mainta 
olanan masha grandi mes a subi tera 
dilanti di Costa Linda. 

Ei banda tabatin un neishi di Driekiel 
(Leatherback Sea Turtle), cu net a caba 
su 60 dia di broei. 

Fundacion Turtugaruba tabata sperando 
e chikitonan pa sali den e fin di siman 
aki, pero naturaleza tabatin otro idea. E 
lama a pone por lo menos 50 cm di santo 
extra riba e neishi, y kico ta pio ainda ta 
cu e awa di lama probablemente a dren- 
ta den e neishi. Tortuganan tin pulmon 
y tin cu hala rosea. 

E webonan tambe tin mester di aire pa 
su desaroyo. Si e aire, blokea dor di e 
awa, no ta yega te cu e webonan, e ta 
un cos perdi. 

Tambe un neishi di Cawama (Loggerhe- 
ad Sea Turtle) banda di Fisherman’s 
Huts a wordo menaza p’e lama bruto. 

Y na Dos Playa, na unda tabatin mas 
neishi di Driekiel cu otro añanan, e 
efectonan di horcan Dean a laga atras 
rastro desastroso; mei-mei di zeewier, 


drijfhout y plastic tabatin hopi webonan 
di tortuga. E santo di e beach a wordo 
desplaza dor di e olanan fuerte y neishi- 
nan a desaparece completamente. 

Rond mundo tur e sorto di Tortuga Mari- 
no ta den via di extincion. Tormentanan 
no t’e causa di esaki. E Tortuga Driekiel 
(Leatherback Sea Turtle) ta existi mas 
cu 120 miyon di aña riba nos planeta y 
supuestamente a sobrebibi numeroso 
tormenta y maltempo. 

E peliger mas grandi 
pa su existencia ta.... a 
nos, hende! 

Consumo di tortuga 
o su webo, polucion, 
desaroyo economico 
di beachnan na unda 
e tortuganan ta pone 
webo, etc. 

Nos ta destrui hopi na- 
turaleza, dor cu nos 
no ta pensa kico nos ta 
haciendo y kisas tambe 
dor di ignorancia. Al- 
gun dia pasa Rangers 


di Parke Arikok a haya tortuguitanan 
morto den e rastro di Quadracer riba e 
beach di Dos Playa. 

Coremento riba e santo blanco y e 
duinen ta prohibi pa lei na Aruba, pero 
obviamente esaki no ta conoci cerca 
tur hende. Jeep, Auadracer, pick-up, 
tur banda nan ta core, for di California 
Duinen te cu Boca Grandi y Santana 
di Cacho. Y nan ta destrui naturaleza, 


mata, animalnan chikito manera can- 
greu, neishi di parha, di tortuga...Pesei 
Turtugaruba ta pidi henter pueblo di 
Aruba como tur e turistanan tambe 
(Rental Car Companies: Avisa bo clien- 
tenan por fabor!!) pa no core canto di 
lama: No core riba e santo blanco di e 
beach , sino stop bo auto y bai na pie! 
E ta mihor pa naturaleza y tambe pa bo 
mes, pa bo salud ! 




















































